BIELICZKY JOÓ SÁNDOR 


Jövőbe álmodón 


olvasójának a Szókimondó szerkesztősége 
a szoboszlói születésű költő évekkel ezelőtt 
fogant, mégis kortalan verseivel és gondolataival! 


G ikerekben gazdag 2019-as évet kíván minden 


JÖVŐBE ÁLMODÓN 


Jövőbe álmodón kezdem az évet, 
remélve, hogy fogannak költemények, 
szívembe szelídítem a friss eget 
rajta csillagok lesznek az Emberek. 
(Debrecen, 1974. január) 


Minden óév zártával a feleségem nyit egy új köte- 
tet a ránk virradó esztendőnek. Szabad a pálya a 
vers, az irodalomtörténeti jegyzetelések, a levél- 
tári búvárkodások, s egyéb prózai írások előtt. E 
lapokra írt vallomásaimat szeretném megismer- 
tetni a mai fiatalokkal és az utánunk érkezőkkel. 
Nekünk már van múltunk, van jelenünk. A fia- 
taloknak van jelenük és jövőjük. Jövőjük terem- 
téséhez nekünk is van közünk. Fel kell jutnotok 
a Csúcsra! Szurkolunk nektek! Félve vigyázzuk 
hegymászó akaratotokat. Távolba látni az tud, 
aki hátra is tud tekinteni. Nagy ölelésetekben le- 
gyen új csillagrendszer a sors-meleg Béke. 
(Budapest, 1981. január) 


ÚJÉVI NAPSÜTÉS 


Lent az utcán bénult fagy fehérlik, 
ránk fésülte aranyhaját a nap, 

a zászlós ég januárba kéklik, 

pengő szél sodor gyermekhangokat 
ki a szabadba, marjon a hideg, 
járjuk a várost repülő vággyal 
csillapodjon a feszülő ideg, 

takard be arcod meggypiros sállal 
égjünk, egymáshoz simuló vállal. 


FIATAL IDŐ SODOR... 


Menni kell, fiatal idő sodor, 

nem állhat tétlenül az élő 

váll-feszítve, küzdelemre gerjedve 

villanó izmokkal napfénybe mártózva, 

hulló esőbe görnyedve, kard-hegyes jégcsapo- 
kat törve 

menetelni kell a váró tavaszok felé 

és útközben megvívni ádáz elleneinkkel 

s önmagunk gyarlóságaival 

menni kell és sohasem hátranézni 

előre, bátran és mindig lelkesebben 

szívünkben felhő-fehér szeretettel az Emberért, 

tisztára mosott szavakkal ajkunkon 

mindig az igazat, a zengő őszinteséget 

hirdetni, megszenvedve egy-egy futó mosolyu- 
kért 

ha nehéz és kínos is, de mindig hitet 

gyújtva őszinte vallomással a lelkünkben 

nyíljunk ki előttük, mint a hajnali égen 

a nap tüze, legyünk emberek érzéseinkben, 

tetteinkben, a kimondott szavak melegében 

mert menni kell, 

sodor a fiatal idő minket... 


L. HORVÁTH KATALIN 


Igazságtalan, hogy a jó dolgok 
későn történnek meg velünk" 


Stephens Heisenberg című kétszereplős darab- 

ját — Magyarországon először — január 24-étől 
láthatja a közönség Ullmann Mónika és Benedek Miklós 
előadásában, Szabó Máté rendezésében. A próbaidő- 
szak elején Benedek Miklóst kérdeztük. 


— Miről szól a darab? 

— A történet nagyon kedves, bizonyos értelemben 
rokon az Aranytóéval. Ott egy kisfiú, a vele való törő- 
dés változtatja meg egy idős házaspár, különösen a 
nagypapa életét, a Heisenbergben pedig egy hetven- 
öt éves ember életébe becsöppen egy fiatal hölgy, és 
elkezdődik valami új, valami más. Az ismerkedésből 
különös kapcsolat lesz, a kezdeti barátság szerelem- 
mé fajul. A férfi naplót vezet, amiből kiderül, hogy 
egész életében egyetlen hölggyel volt komolyabb 
kapcsolata. A lánynak van egy nagy fia, elindulnak őt 
megkeresni, közben sok minden történik velük. Sem 
a férfi, sem a nála harminc évvel fiatalabb nő nem 
nagy kaliberű ember, nem különösebben érdekes az 
életük. A történetük arra mutat rá, hogy ugyanazt a 
pillanatot mennyire különbözően éli meg két ember. 
Kétféleképpen látjuk a dolgokat, másfelé gondolko- 
dunk. A kérdés az, hogy elmegyünk-e egymás mellett, 
vagy találkozunk. Szerintem ez a teljesen hétköznapi 
filozófia hatja át a darabot. Volt már ilyen a színház- 
történetben, például a Varsói melódia, a Jövőre veled 
ugyanitt hasonló, és mindkettő nagy sikert aratott. 
Hogy hogyan kerül ide Heisenberg, azt én semtudom, 
majd Szabó Máté rendező meggyőz róla. 


— Nevetésre vagy sírásra készüljön a néző? 


— Erről még fogalmam sincs, egyelőre a szöveget 
magolom. Kétszereplős darab, aminél egy színész 
először is megijed, pláne én, aki már a hetvenkette- 
dik évemben vagyok. Magolok, hogy biztos legyek 
a szövegben. Aztán majd a bemutatóig kiderül, mi- 
lyen az előadás természete. Mi magunk is kíván- 
csiak vagyunk arra, hogy mi lesz belőle. Máté hisz a 
heisenbergi filozófia erejében, azt mondja, a fiatalok 
körében nagyon elterjedt, egy híres tévésorozatban 
állandóan őt emlegetik. Engem a színházban nem ez 
a — talán kicsit belemagyarázó - filozófiai vonal érde- 
kel elsődlegesen. Játszottam például Freudot a Jung a 


Fotók: Takács Attila 


díványon című darabban (Szervét Tibor volt Jung), és 
ott sem a filozófiája volt a lényeg, hanem a Junghoz 
fűződő viszonya, a féltékenysége, az, ahogyan visel- 
kedik vele. A Heisenberg hat kicsi, hol sírós, hol nevet- 
tető képből áll, nem hiszem, hogy megerőltető lesz a 
nézőknek. A két szereplő úgy ismerkedik meg, hogy 
a férfi ül egy pályaudvaron, és egyszer csak odamegy 
hozzá egy nő, és belecsókol a nyakába. Ez a váratlan 
fordulat már önmagában komikus, és még sok neve- 
tésre ingerlő helyzet adódik abból, ahogy a két ember 
közeledik egymáshoz. A férfi próbál megfiatalodni, de 
rájön, el is mondja, hogy későn érzett rá, milyen jó do- 
log a szerelem, mennyire fontos valakihez tartozni. Az 
élet marha rövid, és igazságtalan, hogy ez nem adatik 
meg előbb. 


— Korban nem áll távol attól a férfitól, akit játszik. 
Milyen érzés a szerepben visszatekinteni, kimonda- 
ni, hogy... 

— ... hogy elment az élet? Nézem a régi filmeket, 
amikben benne voltam, és azt látom, hogy jézusom, 
már csak egy-két kolléga van köztünk, a partnerek 
mind elmentek körülöttem. De hát ez van, ez az élet 
rendje. A darabban Alex azt mondja: kérdés, hogy 
meddig vagyunk képesek élvezni azt a jót, ami meg- 
történik velünk. Napról napra öregebb lesz, mondja, 
és mennél jobban telik az idő, annál jobban érzi, mi- 
lyen rövid volt az élet, milyen kevés van hátra, pedig 


A Kovács Máté Városi Művelődési Központban lát- 
ható február 7-én az Orlai Produkció egyik legújabb 
színdarabja Heisenberg címmel. 


Egy zsúfolt pályaudvaron egy nő megpillant egy 
idős férfit, és hirtelen ötlettől vezérelve a nyaká- 
ba csókol. Alex, a hetvenes hentes és Georgie, a 
negyvenes pincérnő beszélgetni kezd. Lassan, 
minden logika és társadalmi konvenció ellenére 
rájönnek: nekik dolguk van egymással. A talál- 
kozás alapjaiban forgatja fel az életüket, és végül 
nagy utazásra is vállalkoznak, hogy utolérjék éle- 
tük elmulasztott lehetőségeit... 

A cím Werner Heisenberg német fizikusra, a ha- 
tározatlansági reláció elvének kidolgozójára utal. 
Az elv értelmében bizonyos fizikai mennyiségek 
csak bizonyos határig ismerhetők meg egyszerre 
és pontosan. Vagyis minél pontosabb értéke van 
az egyiknek, annál pontatlanabb a másiknak. 

A brit szerző a legizgalmasabb kortárs színházi 
alkotók közé tartozik. Két műve, a Harper Regan 
és A kutya különös esete az éjszakában magyar 
színpadokon is bemutatkozott. Ez a legfrissebb 
darabja most nálunk látható először magyarul. 


most kezd belejönni. Most érzett rá a szerelem és az 
élet ízére. Amikor Alexként beszélek, a saját életembe 
is belegondolok, persze, de ez csak egy egy kedves, 
finom hang a darabban, nem keseredünk bele. 


-— A szövegtanulással vannak problémái, vagy flot- 
tul megy a magolás? 


— Nincsenek, hál" istennek. De azért hetven éven 
túl vannak már veszélyes helyzetek: a Játék a kastély- 
ban hetvenöt oldalnyi szöveg, a Folyón túl Itáliát több 
mint két hónapig nem játszottuk, ami nagy kiesés. 
Ilyenkor erősen kell koncentrálni arra, hogy mit is kell 
mondani a színpadon. 


— Az Orlai Produkció könnyedebb előadásait néha a 
kommersz jelzővel illetik. Mit szól ehhez? 


— Szerintem akkor kommersz egy előadás, ha túl 
sok általánosság, elcsépelt dolog van benne, és rosz- 
szul, hamisan játsszák. Ha okosan, szellemesen, jól 
adnak elő egy darabot, -— ahogy mi azt szeretjük - , 
akkor egy , csak" szórakoztató előadás is értékes. So- 
sem értettem, miért használják negatív értelemben a 
szórakoztató kifejezést. A Miért nem marad reggelire? 
előadás olyan , kommersz" volt, hogy beledöglöttünk 
Für Anikóval. És olyan sikeres volt, hogy kétszázszor 
ment. (Az Orlai Produkció engedélyével.) 


— el . 

Máthé András fotóművész 


1954. jún. 23-án született Debrecenben, gyermek- 
korát Hajdúhadházon töltötte. Érettségi után fény- 
képész iskolát végzett. 1972-től 1992-ig dolgozott a 
fényképész szolgáltatóiparban, elsősorban fotóripor- 
terként ill. műszaki fotósként. 1992-től szabadfoglal- 
kozású. 1997-2007-ig tanított fotográfiai ismerete- 
ket a Debreceni Református Tanítóképző Főiskolán. 
1988-2007-ig A Beregszászi Pál Szakközépiskola és 
Szakiskolán fényképész szaktanár. 2001-től a MAOE 
Fotóművészeti Tagozat elnökségi tagja. 1987-tól a 
Csokonai Színház fotósa, 1995-ben a színházzal kö- 
zösen , Fotó-Art" Díjat alapított. 1993-ban a fotósok 
közül elsőként kapta meg a ,Debrecen Kultúrájáért 
DÍJ"-at. 1993-2003 között Debrecen első magán fo- 
tógalériájának a Multi Fotó Galériának a művészeti 
vezetője, ahol több mint 80 kiállítást mutattak be, 
többségében fiatal alkotók premfotóiból. 2007-től a 
Debreceni Fotóklub vezetője. 


TAGSÁGOK: 


Magyar Fotóművészek Szövetsége 1986 

Magyar Alkotóművészek Országos Egyesülete 1987 
Debreceni Fotóklub 1973 

Debreceni Új Fotóműhely 2002-2007 
Grafikusművészek Ajtósi Dürer Egyesülete 2005 


FONTOSABB ÖNÁLLÓ KIÁLLÍTÁSOK: 


Balaton. 1976. Keszthely 

Tájrajzok 1979. Debrecen, Székesfehérvár, Püspökladány, 
Hajdúhadház, Nyíregyháza, Nádudvar 

Debrecen ma 1983 Debrecen 

Változó táj 1987 Debrecen, Székesfehérvár, Nyíregyháza, 
Hajdúhadház 

Akt 1989 Debrecen, Székesfehérvár 

Neon-fényben 1994 Debrecen 

Enyészet 1994 Debrecen, 1997 Székesfehérvár 

Műterem 1995 Debrecen, Püspökladány, Karcag, Polgár 

Színház 1996 Debrecen, 

Akt drapériával 1997 Debrecen 

Debreceni impressziók 1998 Debrecen, Nagyvárad 1999 , 
Hajdúhadház 

Máthé akt 1998 Budapest 

Aktképek 2000. 2001 Debrecen, MŰ-Terem Galéria, Székes- 
fehérvár Várfal Galéria 

Jazz 2001 Debrecen Jazz Napok 

Gyüjteményes kiállítás 2002 Hajdúhadház 

Emlékszem a mozdulatra... 2003 Debrecen, Budapest 
Nemzeti színház 

A napba öltözött város 2003 Öcs 


Máthé András: Önarckép 


Corpus 2004 Debrecen Mű-Terem Galéria, Nyíregyháza 

Jazz Debrecenben 2004 Debrecen DOTE Galéria 

Talált formák 2008 Debrecen, Református Tanítóképző Főis- 
kola 

Egy másodperc jazz 2009 Kölcsey Központ, 2016 Debrecen, 
Múzeumok éjszakája 

A magyar kultúra arcai 2014 Debrecen, Méliusz Megyei 
Könyvtár, 2016 Hajdúhadház 

A bermuda alatti háromszög 2014. Debrecen, Borbarát ga- 
léria 

Meztelenek és egyéb képek 2014. Debrecen, Kölcsey Köz- 
pont 

Álomkergetők 2016 Csokonai Színház Debrecen 


EGYÉB GYŰJTEMÉNYES KIÁLLÍTÁSOK 


1990: Vilnius, Kaunas, 1995 Nagyvárad, Lublin, Hajdúhad- 


FELA 


Szakács Hajnalka és Varga Klári a , Ha álom az élet" című 
előadásban 


Az önálló kiállításokon túl számos országos és nemzetközi 
pályázaton mutatták be képeit, illetve nyert díjakat.Több 
országos és megyei újság közli rendszeresen képeit. 


FONTOSABB DÍJAK: 


1974 Pécs : Országos .Középiskolai Fotókiállítás . DÍJ 

1989 Budapest, Szolnok: ,Lovakról" Különdíj 

1981 Szeged: Szegedi Szalon Csongrád megye díja 

1989 Budapest Műcsarnok Magyar Fotográfia Különdíj 

1993 Debrecen Kultúrájáért DÍJ 

2001 Országos Fotószalon Különdíj 

2016 Debrecen Város Kölcsey Díja, melyet a Debreceni Fo- 
tóklubbal közösen kapta 


FONTOSABB CSOPORTOS KIÁLLÍTÁSOK: 


1989-1990 Vilnius, Kaunas 

1998 Debrecen Multi Fotó Galéria: ,Kép a képben" 

2000 Esztergom , Camera Obscura Fotográfiai Biennálé 

2000 Székesfehérvár Várfal Galéria ,Impresszion 2000" 

2001 Prato Olaszország: FIAP Monochrom Biennálé 

2001 Glasgow Scottish Salon of Photography 

2001 Zamárdi Balaton Art 

2002 Rivne/Ukrajna/ Nemzetközi alkotótábor 

2002 Debrecen / Debreceni Új Fotóműhely/ 

2003 Debrecen, Találkozások 10 éves a Multi Fotó Galéria 

2004 Hortobágy, Hortobágyi Nemzetközi Művésztelep 

2004 Esztergom Fotográfiai Biennálé , AKT ART" 

2005 The 4th Friendly Art Exhibition in Toyama, Japán 

2010 Debrecen, Keresztmetszet /kurátor/ 

2011 Debrecen, Kölcsey Központ 80 éves a Debreceni Fo- 
tóklub /kurátor/ 


KULTURÁLIS KÖZPONT — 


Garay Nagy Tamás a róla készült másolattal, melyet Bul- 
gakov: Mester és Margarita című darabhoz készítettek 


2012 Budapest Nemzeti Színház Tragédia fotópályázat 
2012 Budapest MAOE , Valóság és illúzió" 

2013 Budapest MAOE , A négy elem" 

2014 Szentendre MAOE Labirintus 

2015 Szentendre MAOE Harmónia 

2017 Szeged MAOE Káosz és rend 

1995-2018 Nagyvárad több alkalommal 


Irodalom: 

Erdei Sándor: Pertu Máthé Andrással (Hajdú bihari Napló 
1994. Aug. 6.) 

Vitéz Ferenc: A nőben megfogalmazódó őscsoda (Hajdú-bi- 
hari Napló 1995. jan. 25.) 

Péntek Imre: Penészvilág innen és túl (Fejér megyei Hírlap 
1997. máj. 8.) 

Dallos Nagy Krisztina: Női szépség — fotós szemmel (Hajdú 
bihari Napló 1997. nov. 22.) 

Éles Csaba: Minden városnak megvan a saját dallama (Haj- 
dú Bihari Napló 1998. ápr. 16) 

Kolozsvári Attila: ,a kiállítás viszi a pénzt nem hozza" 
(Egyetemi Élet 2000/16.) 

Komiszár János: Műteremről műteremre (Körkép 2003. júl. 
Ti.) 

Komiszár János: Színes paletta /riportkönyv/ 2004 

Vitéz Ferenc: A magyar kultúra arcai (Néző.Pont 2014 már- 
cius) 

Megmerítkezés közben is józannak maradni (Hajdú Bihari 
Napló 2016. ápr. 15.) 

A fotográfiának jó helye van a városban (Korzó, Dehir On- 
line 2016. máj.) 


KÖNYVEK: 


Találkozások /10 éves a Multi Fotó Galéria/ 2003 

Még ne aludj el /Lővei Sándorral / 2004 

Minden hajnalban / illusztráció/ 2004 

Ha vége a nyárnak /illusztráció 2005 

Corpus /önálló aktalbum/ 2006 

80 éves a Debreceni Fotóklub /szerkesztő/ 2011 

A költői színház Hét évad a Csokonai színházban /fotók/ 
2013 

Hajdúhadház református értékei /fotók/ 2013 

Debrecen [Debrecen város kiadása, képek, képszerkesztés/ 
2015 


FEKETE ANDRÁS 


Ablak a végtelenre 


EGYHÁZMŰVÉSZETI KIÁLLÍTÁS A MŰVELŐDÉSI KÖZPONTBAN 


házművészeti kiállítás, amelyet a görögkatolikus 
egyház szoboszlói közössége és a művelődési 
központ rendezett. Az Ablak a végtelenre című tárlat 
január 6-án nyilt meg. A Szent Bazil gimnázium diákjai- 
nak a közreműködésével a vízkereszti Tropárt énekelték 
el a jelenlévők. Ezután Berényiné Szilaj Ilona, a műve- 
lődési központ igazgatója köszöntötte a látogatókat és 
a kiállításon képeikkel szereplő művészeket. Utalt arra, 
hogy az intézmény a városban lévő egyházakkal, közöt- 
tük a görögkatolikusokkal jó kapcsolatot ápol, melynek 
eredményeképpen jöhetett létre az egyházművészetet 
bemutató kiállítás. A művelődési központ adventtől 
vízkeresztig tartó programsorozat záró rendezvényét 
Fekete András görögkatolikus parókus nyitotta meg. 
Közreműködtek a Filiae Soláris kórus tagjai. 
Tisztelettel köszöntöm az alkotókat, akik lehetővé 
tették, hogy Szoboszlón először nyílhatott meg egy 
ilyen ,tematikus" tárlat mely napjaink egyházművé- 


Pp éldás együttműködéssel valósult meg az az egy- 


szetét mutatja be. Egyházművészet: a keresztény mŰ- 
vészet magva; tárgya minden olyan művészi alkotás, 
mely az Egyház hivatalos és nyilvános kultuszát (litur- 
gia) szolgálja. Ide tartozik tulajdonképpen az épülete, 
berendezése, a liturgikus felszerelések, a liturgikus 
ruhák és az ájtatosságok áhítatot segítő művészi da- 
rabjai; mindazok a műalkotások, melyeket a hívők az 
egyháznak adományoztak vagy liturgikus használat- 
ból birtokba vettek. Az egyházművészet alkotásai Is- 
ten és a szentek szolgálatára vannak rendelve, ezért 
fölajánlani csak értékes, a liturgikus rendeltetéséhez 
méltó műveket lehet, s fölajánlásuk visszavonhatat- 
lan. A képzőművészeti alkotások lehetnek szimbo- 
likus ábrázolások, szentírási és hagiográfiai jelene- 
tek: szentképek, ikon. 

Nem egy országos merítés ez, hiszen nagy több- 
ségben csak a szomszédságban élő alkotók munkáit 
láthatjuk itt. De ez számomra azt az örömteli tényt 
mutatja, hogy csak itt karnyújtásnyira tőlünk mennyi 

művész van, akinek nagyon fontos a spiritualitás, az 
isteni üzenet, az ő személyes Isten kapcsolata. Az itt 
látható munkák erről árulkodnak. 

A jelen alkotások döntő többsége nem pusztán 
egy múló pillanatot ragad meg, hanem az időtlenben, 
a végtelenben keres és talál kapaszkodót. Az én olva- 
satomban ez azt jelenti, hogy az Isten nagyon közel 
van hozzájuk, vagy ők az Istenhez. 

Úgy vélem érezzük: a művészet varázs, mely át- 
alakít. A könnycseppet persze gyöngyszemmé nem. Az 
embert emberebbé azonban igen. 

S méltán tehetjük hozzá, hogy a keresztény mű- 
vészet a keresztény embert még hívőbbé tudja tenni. 
(A nem hívőknek pedig kinyit egy ablakot...) S már így 
van, akkor az ,egy lépcsőfok egy jobb világ felé". Így 
tehát a művész, az alkotó, egy olyan segítő ember, aki 
megpróbál kiemelni a hétköznapok egyhangúságá- 
ból, de nem csak kiemel, hanem fel is emel. 

Tisztelettel és őszinte nagyra becsüléssel köszö- 
nöm meg az alkotóknak, hogy létre jöhetett ez a ki- 
állítás. Hogy általuk is újra bizonyságot nyert, hogy 
a spiritualitás, a lelki élmény keresése és megléte, az 
ember Isten kapcsolata az emberben mindig meglé- 
vő, örökké munkálkodó, és sugárzó erős valóság. 

A zenéről szokták azt mondani, hogy ahol véget 
ér a szó, ott kezdődik a zene. Úgy vélem jó eséllyel ez 
elmondható a festészetről is. Az ikonfestésről is. 

A művészet az emberben és a természetben meg- 
nyilvánuló rejtelmesnek, isteninek érzéki visszaadása. 
(Liszt Ferenc) 

Aki azonban az isteni valóság után nyúl, az a ter- 
mészeten túl keresi a kapaszkodót, a megfestendőt, a 
kifaragandót. Ott találja meg azt a ,témát" ami meg- 
érinti, festésre, formázásra kényszeríti, és láttatja azt, 
amit mi vagy nem látunk, vagy nem úgy látunk. 

A költészet beszélő festészet, a festészet néma köl- 
tészet. (Szimonidész kr. e. 5-6 század) 

Persze az, akinek az alkotás ilyen talentuma nem 
adatik meg, az egyetért Zorán egyik dalszövegével: 

Mégis irigyen tisztelek költőt és festőt, 
Ki helyettem mutatja meg. Hogy mi lakik mélyen a szí- 
vemben. 

Bár tudjuk, hogy az ikonokat Szt. Lukács óta nem 
pusztán kiállítási tárgyként, múzeumi darabként, la- 
kások díszítő elemeiül festették, hanem az a minden- 
kori embernek az imaéletét, liturgikus életét segítet- 
ték. Mégis az alkotóknak valahol meg kell mutatni, 
hogy mi lakik mélyen az ő szívükben, mit mutatnak 
meg belőlük, mivel tudunk mi azonosulni. 

E pár köszöntő mondatomban nem szeretnék be- 
lemerülni hosszabb műelemzésekbe. Bár kellene, de 
nem tudom eléggé fennkölten méltatni egyes alkotók 
szín- vagy formavilágát. Valószínűleg megmosolyog- 


Fekete András atya a kiállítást megnyitja 


tató lenne, ha hosszabban értekeznék bárkinek is a 
technikai tudásától, ecsetkezelésről. Az sem biztos, 
hogy helyesen ítélném meg a világunkról, vagy az ő 
személyes világáról alkotott képét. 

Minden művész saját lelkébe mártja ecsetét, és sa- 
ját szívét viszi a vászonra. (Henry Ward Beecher) 

Ezért inkább itt és most a személyes megérintett- 
ség okán csak annyit mondanék, hogy amikor bejöt- 
tem ebbe a terembe azon az üveg ajtón, egy másik 
világban találtam magam. Egy olyan közeg vesz körül 
ahol azok a személyek és történések vesznek körül, 
mely az életemnek eleddig - s remélem ezután is — 
meghatározó és életet erősítő alakjai. Hiszen a forrás 
az kimeríthetetlen. 

Köszönöm mindenkinek, aki ecsethez, vászon- 
hoz, fához, üveghez, fémhez vagy bármilyen más 
anyaghoz nyúl, hogy azt művészetével átlényegítse, 
azt mások számára a szépség, a nyugalom, a lelki 
megerősödés forrásává tegye. 

Hadd értsek egyet Goethevel, aki szerint ,a művé- 
szet a kimondhatatlan tolmácsa." 


S akik e kimondhatatlant bemutatták nekünk: Ak- 
nay János, Bessenyei Valéria, Czóbel Mariann, Domján 
Ili, Dr. Pénzeli Péter, Gonda Zoltán, Gyöngy Enikő, Kiss 
Ferenc, Kiss Tünde, Komiszár János, Latorcai-Újházi 
Aranka, László Ákos, Magyar Zita, Mátyássy Lász- 
ló, Monostory Viktória, Morelli Edit, Murvai Anikó, 
Nyalka Márta, Őri Bori, Petneházi László, Rácz Imre, 
Rémes Tibor, dr. Sallai Géza, Sass Zsuzsa, Szente Mó- 
nika, Szilágyi Imre, Sz. Kvócián Melinda, Urgyánné 
Tószegi Erika, Vollnhoffer Mária, Vincze László és a 
Szent Bazil Alkotókör tagjai: Balázs Katalin, Balogh 
Gabriella, Bárány Fruzsina, Buzdug Júlia, Fejér Dóra, 
Fodor Petra, Haju Petra, Iván Katalin, Kaskötő Gergő, 
Koleszár Anna, Koleszár Árpád, Ladányi Veronika, Ma- 
tisz Andrea, Miterli Lúcia, Orosz Árpád Atanáz, Orosz 
Sára, Pogácsás Zsuzsa, Pocsai Mónika, Rácz Csaba, 
Sási Mária, Sási Péter, Szegedi István, Szegedi Zsuzsa, 
Szűcs Alexandra, Szűcs Róbert, Ternák Ildikó, Tóth An- 
namária, Würfel Péter. 

Abban a reményben várja a látogatókat ez a kiállí- 
tás január 20-ig, hogy az ide betérő látogató nem csak 
a szépségnek sok-sok különleges formáját láthatja, 
hanem valóban egy szellemi, lelki ablakot nyit ki ben- 
ne az örökkévalóságra. 

Így ajánlom mindenkinek szíves figyelmébe, s kö- 
szönöm, hogy meghallgattak. 

A tárlat februártól Debrecenben, a Petőfi téri Görög- 
katolikus Érsekségen lesz látható. 


TATÁR ÉVA 


A képek az örökkévalóságról árulkodnak 


Fekete András görögkatolikus parókust még a megnyitó 
előtt kérdeztem. 


— Milyen gondolatok jegyében fogant az ötlet a tár- 
lat létrehozásához? 


— Kiállításokon járva gyakran találkozunk olyan al- 
kotásokkal, amelyeknek bibliai alapja van, szenteket, 
esetleg templomokat ábrázolnak, tehát valamikép- 
pen kötődnek a hitélethez, a kinyilatkoztatáshoz, az 
egyházi élethez. Mi lenne, ha összegyűjtenénk ezeket 
és rendeznénk belőlük egy kiállítást, fogalmazódott 
meg a kérdés. Sok ilyen alkotásuk van a megye kép- 
zőművészeinek, és szívesen adták a kiállításra. Tehát 
volt egy vágy, hogy csináljunk egy kiállítást, és meg- 
találtuk hozzá az alkotásokat. A cél az volt, hogy a 
lehető legtöbb művészeti ág, tűzzománc, rézkarc, fa- 


faragás, olajkép szerepeljen. Be akartuk mutatni, kit 
hogyan érinti meg a Biblia világa, a kinyilatkoztatás. 
— Miért lett a kiállítás címe , Ablak a végtelenre"? 


— Azt akartuk, hogy a képek vizuális élménye által 
egy olyan gondolkodásmódot indítson el a tárlat láto- 
gatóiban, amiről ezek az alkotások árulkodnak, s ez az 
örökkévalóság. Tehát ablak legyen az örökkévalóság- 
ra. 


— Az ikonok nagy szerephez jutnak a kiállításon, mit 
jelentenek az ön számára? 


- Ez egy bonyolult kérdés, erről csak annyit mon- 
danék, hogy minden ember egy ikon, az Isten képe, 
lenyomata. Ha ezt komolyan végiggondoljuk, ha én 
Istennek a képe vagyok, akkor teremtettségemnél 
fogva saját életem beszél az Isten létéről. Minden em- 
ber egy bizonyíték Isten létezéséről. 


Monostory Viktória festőművész, háttérben az ikonjai 


AZ ALKOTÁS A KÜLÖNBÖZŐ EMBEREKET 
ÖSSZEHOZZA 


Kiss Tünde hét képpel van jelen a kiállításon, Franciaor- 
szágból érkezett, Morestelben, a festők városában él, 
és amikor megtudta, hogy lesz egy ilyen kiállítás, sze- 
repelni akart munkáival. Hazautazott, mint mondta, 
hajdúszoboszlóinakis tartja magát, hiszen életének egy 
meghatározó részét a fürdővárosban töltötte. Néhány 
évvel ezelőtt e lap hasábjain mutattam be munkássá- 
gát. 

— Mivel foglalkozik, talált-e újabb kihívásokat? 

— Folytatom a középkori reneszánsz és az azt kö- 
vető klasszikus korok nagy alkotásainak másolását 
korabeli technikával, festékkel. A Madonna-kép, amit 
többek között látnak a kiállításon, csak egy részlete 
az eredeti festménynek, Bronzino olasz mester alko- 
tásának. Az egy nagyméretű olajkép, a címe Madon- 
na gyermekével. A kiállításon látható kép még nem az 
eredeti technikával készült, hanem pasztellel. Ez egy 
előtanulmány. A nagy képetis elkezdtem már, elkészí- 
tettem az alap rajzokat. 


— Fest ikonokat? 


— Nagyon szeretem az ikonokat, elmélyülök előt- 
tük állva, de a technikai megvalósításuk távol áll tő- 
lem. Azt gondolom, kell hozzá valami vallásos áhítat. 


A képeimmel én kicsit kilógok a sorból, de csodálom 
az ikonfestőket. 


— Azt mondta az atya, hogy nem az volt a cél, hogy 
egységes egyházi művészetet mutassanak be. 


— Ezért gondoltuk, hogy én is beférek a kitágított 
körbe. Nagyon szép művész társaság, alkotói csoport 
jött itt össze. Nagyszerű munkák vannak jelen, remé- 
lem, hogy a közönséget is megérinti, s az emberek- 
ben vissza fog tükröződni. Örülök annak, hogy sokan 
vagyunk, akik a művészeten keresztül pár jó pillana- 
tot tudunk adni az embereknek. Mint művész, arra is 
gondolok, hogy annyira különbözőek vagyunk, de az 
alkotások összehoznak bennünket, mindegy, milyen 
stílusban, mindegy, milyen tehetséggel munkálko- 
dunk, a művészet összehoz, összeköt és ki is tágítja a 
világot. 


MEGMUTATNI A GÖRÖGKATOLIKUS EGY- 
HÁZ SZÉPSÉGEIT 


Monostory Viktória művésztanár, a Szent Bazil alkotó- 
kör vezetője, festőművész, a kiállítás szervezését, ren- 
dezését vállalta. 
— Mi a véleménye a kiállításról, ami oroszlánrészben 
az ön munkájának a , gyümölcse"? 


— Épp ezért nem nyilatkoznék erről, elfogult va- 
gyok. Rengeteg és nagyon szép anyagot gyűjtöttünk 
össze, azt gondoltuk, ebből válogatni fogunk, de vala- 
hogy minden felkerült a falra, vagy a tárlókba. 


— Milyen rendezési elv dominált? 

— Szerettük volna megmutatni a görögkatolikus 
egyház szépségeit. 

— Ikonfestő? 


— Igen, az ikon életem része. Gyerekkoromban a 
szüleim elcipeltek a templomba, háborogtam, mint 
minden gyermek, ott kell ülni, és hallgatni és szip- 
pantgatni a tömjénfüstöt, de belém ivódott a szép- 
ség, később nem is tudtam elképzelni, hogy mást csi- 
náljak, mint ikonokat. 


— Az ikon bonyolult jelkép, elsősorban nem az ér- 
zelmekre akar hatni, hanem teológiai igazságokat, 
bibliai történeteket mesél el, vagy ezeknek a képi 
megfelelője. 


— Nekem az életem része, és az életem része Krisz- 
tus, őt szeretném mindenütt, mindenkinek megmu- 
tatni — ami szerény képességemből telik. 


"HULLA FÁRADTAN MENTÜNK EL, DE 
REPÜLNI TUDTUNK VOLNA" 


Latorcai-Ujházi Aranka festőművész készítette a haj- 
dúszoboszlói görögkatolikus templom ikonosztázát. 
Sokat jár a városunkba, a kiállításra is elhozta munkáitt, 
sőt részt vett a rendezésben is. A tárlat megnyitásának 
időpontját sem tartja véletlennek. 

-— Nagyon örülök, hogy megvalósulhatott ez a gyö- 
nyörű kiállítás. Már jelképes is, hogy pont ma nyilik, 
vízkereszt napján, amikor leszállott az Úrjézushoz a 
szentlélek. Szoktuk mondani, hogy nincsenek véletle- 
nek. Jézus megkeresztelkedett, s nekünk prezentálta, 
hogy van Szentlélek, ami nélkül nem lehet létezni. 

— Úgy tudom, Budapestről jött, hogy segítsen a tár- 

lat rendezésében. 

- Igen, de a rendezés is egyszerűen és gyorsan 
ment. Nagyon szép anyag gyűlt össze, híres művé- 
szek adták ide a képeiket, munkáikat. Tegnap este 
úgy mentünk el, hogy minden a helyén volt, a kiállítás 
gyönyörű lett, fénylett az egész terem. Azt mondtuk, 
itt most a Szentlélek dolgozott. 

— Azzal fejezte be az a megnyitóbeszédét az atya, 

hogy ne menjen el senki erről a kiállításról úgy, 

ahogy bejött. 

— Azt kívánta, hogy töltődjenek az emberek, úgy, 
ahogy mi tegnap töltődtünk, amikor rakosgattuk ezt 


Latorcai-Ujházi Aranka ikonjai 


a szép művészeti anyagot. Hullafáradtan mentünk el, 
de repülni tudtunk volna. 


— Mint mond neked, mit mondhat a keresztények- 
nek az ikon? 


— Az ikon képbe foglalt imádság, Istentől ered, és 
Istenhez vezet. Inádkozni nem könnyű, mert külön- 
böző emberi indulatok és érzelmek vezérelnek ben- 
nünket, s amikor elkezdünk fohászkodni, valami jót 
kérni, főleg magunknak, de nem biztos, hogy az kell 
nekünk. Csak a jó Isten tudja, mi kell nekünk. Nem 
könnyű imádkozni. A tanítványok is azt kérték Jézus- 
tól: Uram, taníts minket imádkozni. Az ikonon segít 
nekünk imádkozni, hiszen megmutatja a szenteket, a 
tanulságtevőket, Jézus életét, tevékenységét, a kris- 
tálytiszta Evangéliumot mutatja meg. Azt a tisztasá- 
got, amit nekünk embereknek tartani kellene, csak 
hát az ősszülők elkövették az eredendő bűnt, ami el- 
len nekünk harcolni kell. A szenteknek tanulságtevők- 
nek sikerült, mert kristálytisztán tudták végrehajtani 
az isteni utasítást, kérést, szeretetet. 


NINA YARGEKOV 


Double Nationalité (Kettős államplogárság) 


hogy e mellékhelyiségekben van valami ben- 
sőségesen otthonos, hogy a világon mindenütt 
a mellékhelyiségek, még a legkoszosabbak és legle- 
pukkantabbak is, a társadalmi védettség terei, min- 
dig biztonságos menedéket nyújtanak mindenkinek, 
legalábbis a nők számára, mert valójában nem tudod, 
hogy a mellékhelyiség a férfinak is olyan-e, mint egy 
rejtek, ahol kifújhatja magát, ahová egy percre elvo- 
nulhat, hogy ellazítsa izmait és magára maradjon, mi- 
közben nem kell tartania attól, hogy gyenge, ügyefo- 
gyott vagy tudatlan, és téged ez a perspektíva annyira 
fellelkesít, hogy azonnal meg is valósítod. Odabenn a 
fülkében, nem találsz erre jobb szót a fülkénél, vagy 
talán vécéfülkének kellene nevezni, mintha kissé bi- 
zonytalan volnál, szóval a tulajdonképpeni egészség- 
ügyi helyiségben a használt női betétek tárolására 
szolgáló papírzsákot megvizsgálva rájössz, hogy az 
Aéroports de Paris márka terméke, ebből éles elmével 
azt a következtetést vonod le, hogy Franciaországban 
vagy, ami hasznos tudnivaló, bár nem igazán megle- 
pő, mivel a táskádban levő két útlevél egyike francia, 
tehát volt már egy erős sejtésed arról, hogy valami kö- 
zöd van ehhez az országhoz 
Mialatt e zárt helyen tartózkodsz, az alkalmat ki- 
használva gyorsan és teljesen észrevétlenül végigta- 
pogatod magad. Ujjbegyeid könnyed, aprólékos és 
módszeres nyomogatásával haladsz végig előbb a 
közvetlenül hozzáférhető testrészeken, a hastájékon, 
az alsó gerincgörbületen, a hónaljakon, aztán teljesen 
áttapogatod magad, tetőtől talpig. Egy pillanatig ha- 
bozol, de ha már eljutottál idáig, elvégzel egy szabály- 
szerű motozást, a testnyílásokat is beleértve, ami pi- 
cit megalázó, de tekintettel arra, hogy a műveletnek 
nincs szemtanúja, minden nehézség nélkül túlteszed 
magad rajta, és egyébként is, amennyiben veszélyez- 
tetnéd a közbiztonságot, jobb, ha rögtön tudomást 
szerzel erről. A végeredmény: nincs nálad fegyver, 
sem ütésre alkalmas eszköz, sem robbanóanyag, te- 
hát minden rendben. És betét sincs a melltartód ko- 
sarában, ez jó jel, a melleid már felülről nézve sem 
tűntek igazán nagyoknak, és rosszul esett volna, ha a 
melltartódban kevesebbet találsz, mint amire számí- 
tottál. 


. szedbe jut, hogy be kellene menned a mosdóba, 

PRIX 
DE FLORE 


P.o.L 


A mosdótérben, ha nevezhetjük így, mármint ott, 
ahol a mosdókagylók és a nagy tükrök vannak, ked- 
vedre vizsgálhatod a tükörképed, megbarátkozhatsz 
a külsőddel. Megállapítod, hogy nagyon magas vagy, 
szinte háromnegyedéig betöltöd a helyiség belma- 
gasságát, homlokodon fejék csillog, a sminked pedig 
szénfekete, kék flitterekkel. Egyrészt ennél diszting- 
váltabbnak képzelted magad, merthogy úgy tartják, 
a francia nőt diszkrét és finom elegancia jellemzi, 
holott a tükörben látható lány egyszerre közönsé- 
ges és különc, mindenekelőtt a fejéket találod elég- 
gé zavarónak, nem beszélve a karjaidon a szegecses 
csuklópántokról: ezek együtt úgy hatnak, mint egy 
harcos királylány kellékei. Másrészt a megjelené- 
sed rendkívül nemes és teljesen klasszikus, vonásaid 
szabályosak, testtartásod egyenes, valamiféle me- 


rőleges méltóság árad egész lényedből, ugyanakkor 
bizonyos szomorúság is, mely talán pillanatnyi érzés, 
mindenesetre hirtelen az abenyomásod támad, hogy 
a véred, a kultúrád, a nemzeted, egyáltalán a hova- 
tartozásod valami nagyszerűt, szépet és egyedit rejt 
magában, pontosan nem tudod, mit, de ez megerősít 
abbeli meggyőződésedben, hogy nem afféle kisszerű 
és számító népek közé tartozol, akik utazás előtt ned- 
ves kéztörlőt tesznek csomagjukba - és ebben a pilla- 
natban elfog az ellenállhatatlan vágy, hogy szalmába 
hengeredj a lemenő nap fényében, miközben hege- 
dűk trillája szaggatja szíved. Harmadrészt, bár ennek 
az új szempontnak már a puszta léte is lehangol kis- 
sé, mert úgy gondoltad, kettő elég lesz, minél tovább 
szemléled magad és minél inkább úgy tűnik, hogy a 
francia mintához képest -— de vajon helyes-e, hogy a 
francia normához mérve értékeled önmagad? — még- 
sem vagy biztos a dolgodban, elvégre a csomagod- 
ban egy jázizs útlevél is van, a szoknyád túl áttetsző, 
a blúzod túlságosan testre simuló, ajkad túl vörös és a 
szemeden túl erős a smink, őszintén szólva egy pros- 
titválthoz hasonlítasz, legalábbis a prostituált köz- 
keletű mintaképéhez, fontosnak tartod mentálisan 
elvégezni ezt az árnyalatnyi különbségtételt, mivel el- 
utasítod a prostituáltakkal szembeni előítéleteket és 
közhelyeket, nagyon jól tudod, hogy a valóság ennél 
bonyolultabb, és nem minden prostituált öltözködik 
úgy, ahogy az emberek elképzelik. 

Némi gondolkodás után rájössz, hogy valójában 
akár prostituált is lehetsz, ez megmagyarázná, hogy 
az előbb miért voltál oly óvatos a prostituáltak öltöz- 
ködési szokásait illetően. Mert végül is miért kell oly 
tapintatosnak lenni valakikkel szemben, akik nincse- 
nek jelen, a prostituáltak, minden jel arra utal, hogy 
nem bújtak bele a gondolataidba, és ott belül, ma- 
gadban, jogod van úgy beszélni róluk, ahogy neked 
tetszik. Természetesen, úgy általában lényeges, hogy 
kritikus szellemről tegyünk bizonyságot, az előfelte- 
véseket újra megvizsgáljuk, ennek ellenére jó megvá- 
logatni óvatossági intézkedéseinket, nehogy túlter- 
heljenek, tudni kell fájdalmas döntéseket hozni, ebben 
az esetben pedig helyesebb döntés lett volna annál a 
megállapításnál maradni, hogy ,olyan vagyok, mint 
egy prostituált", mert a szexmunkásokra vonatkozó 
előítéletek elleni harc most kétségkívül nem a legsür- 
gősebb teendő számodra. Ellenkezőleg, ha közvetle- 
nül érintett vagy a dologban, minden értelmet nyer, 
kételkedésed nem az agysejtek pazarló kihasználása, 
hanem a személyes méltóság egészséges kinyilvá- 
nítása. Néhány kísérletet végzel, hogy ellenőrizd az 
okfejtést, a prostituáltak nimfománok, a prostituáltak 
gyógyírt jelentenek a szexuális nyomorra, a prostitu- 
áltak megvédik a társadalmat a nemi erőszaktól, de 
még el sem kezdted megfogalmazni e kijelentések 
vázlatának a piszkozatát, rögtön hányinger fog el, pe- 


dig ezek csak egyszerű közhelyek, a prostitúció tehát 
alapos okkal feltételezhető. Ez a lehetőség örömmel 
tölt el, nem azért, mintha önkéntelenül ezt feltételez- 
ted volna magadról, hanem, mert lehetővé teszi, hogy 
egy nagy lépéssel közelebb kerülj annak eldöntésé- 
hez, hogy oda- vagy visszaúton, vagy éppen: ha egy 
kelet-európai illetőségű prostituált Franciaországba 
érkezik, magától értetődően odaúton van, a dolog ál- 
talában ebben az irányban működik. És már látod is 
lelki szemeiddel, hogyan történt, két hétre kijöttél Pá- 
rizsba, úgynevezett prosti-turnéra, néhány nap alatt 
többet keresel itt, mint odahaza több hónap alatt, 
nagyjából lerendezted magadban az ügyet, vagy leg- 
alábbis beletörődtél, szükséged van a pénzre, a klien- 
seket szállodai szobában fogadod majd, 250 euró az 
egyórás menet, 150 euró a félórás, 50 százalékot kap 
a strici, a kliens olykor erőszakos, de valahogy min- 
dig megoldódik a helyzet, az ingatlankölcsön, meg 
a vásárolandó ajándékok járnak az eszedben, otthon 
senki sem fog tudni semmit, ez az előnye annak, hogy 
külföldön űzöd a mesterséget, és az, hogy mindezt 
ilyen sikeresen végiggondoltad magaddal kapcsolat- 
ban, végül meggyőz arról, hogy a feltevést érdemes 
komolyan venni. Hacsak nem vakációzó prosti vagy, 
mert hát a prostinak is jár a szabadság, és Párizs el- 
sőrangú turistacélpont, bizonyára azért jöttél, hogy 
lásd az Eiffel-tornyot, a Diadalívet és a Louvre-ot, ha 
az ember prostituált, attól még szerethet sétahajóz- 
ni a Szajnán, mint tudjuk, elutasítod a prostituáltakra 
vonatkozó közhelyeket, tehát botorság azt gondolni, 
hogy a prostituált, ha utazik, csakis s----o10/ N, .zak- 
mai okból teszi. Sajnos, az összképnek van egy hiá- 
nyossága, kihagytad a történetből a francia útleveled, 
márpedig ha francia állampolgár vagy, értelemszerű- 
en ismered már az országot, egyébként is túl tiszta 
benned a kép az Eiffel-toronyról ahhoz, hogy soha ne 
jártál volna a közelében. Ami pedig a prostitúciót illeti, 
az sem helytálló: ha te francia nő vagy, semmi okod 
rá, hogy kurvának állj, ez egy gazdag ország, ahol a 
nők elegánsak, és különben is a melleid túl kicsik 
ahhoz, hogy elfogadható prostituáltnak nézzenek. 
Akkor talán régebben voltál prostituált, hajdanában 
prosti-turnékra jártál Párizsba, ezért tudod leírni, ho- 
gyan megy a dolog, míg végül összejöttél egy franciá- 
val, aki feleségül vett, innen a francia állampolgárság 
megszerzése és egy mellkisebbítő műtét, melynek ré- 
vén jelképesen szakítottál a múltaddal, ugyanez ma- 
gyarázza azt is, hogy öltözködési szokásaidban foly- 
tonosság tapasztalható, férjednek csalódást okozott 
volna a túl gyökeres stílusváltás, és végül innen ered 
az is, hogy óvakodsz a még aktív prostituáltak meg- 
sértésétől, nem akarsz buta közhelyeket terjeszteni 
róluk. A kép most már teljes, valamennyi rendelkezés- 
re álló információ a helyére került. 

Fordította: KOROS-FEKETE SÁNDOR 


PAPP ANDRÁS 


Újra színpadon a Kazamaták 


Szegedi Nemzeti Színház tűzte műsorára 

2017/18-as évadban a Kazamaták drámát, 

amelynek első próbája az új esztendő máso- 
dik napján történt a teátrum Kisszínházában. A darab 
ősbemutatója és utolsó nagyszínházi előadása a bu- 
dapesti Katona József Színházban volt 2006-ban. Az 
azóta eltelt időben egyszer színművészetis egyete- 
misták vizsgaelőadáson dolgozták föl a színdarabot, 
de leginkább részleteket játszottak a műből alkalom- 
szerűen különböző társulatok, legutóbb 2017-ben 
Székesfehérváron. A Kazamaták újbóli elővétele bi- 
zonyára annak is köszönhető, hogy a Jelenkor Kiadó 
2016-ban megjelentette könyv alakban a tragédiát, 
korábban csak a Holmi folyóiratban és a Rivalda 2006- 
napvilágot a szöveg, amely a bemutató évében el- 
nyerte A legjobb magyar dráma díját. Spiró Györgynek 
szintén jelentős szerepe van abban, hogy a színdarab 
Szegeden újra megelevenedhet; az író és művészeti 
vezető már a könyv fülszövegén is méltatta a dara- 
bot: Ha igazat akarnak megtudni 56-ról, olvassák el 
Papp András és Térey János Kazamaták című drámáját, 
amely meggyőződésem szerint az utolsó száz év egyik 
legjobb drámája. Ez a forradalom első igazán irodalmi 
ábrázolása, mert ideológiamentesen, a napi politikától 


függetlenül csak és kizárólag emberi magatartásokat, 
indulatokat és érzelmeket mutat be, vagyis a szó igazi 
értelmében filozofikus. Nagyszabású és rémisztő mű, 
olyan, mint az ember. 

Az első próba az olvasópróba. Szerzőtársammal, 
Térey Jánossal, valamint a darab rendezőjével, Máté 
Gáborral és a dramaturg Enyedi Évával a teátrum 
bejárata előtt találkozom szemerkélő esőben. Az új 
év kezdetén, ebben a délelőtti órában a kicsit komor 
felhők alatt nincs nagy mozgás a belvárosban, több 
üzlet, étterem is zárva van még, az élet nem igazán 
indult be, legalábbis itt kint. Odabent már gyülekez- 
nek a színészek, a színpadon fölállított hosszú asztalt 
üljük körbe, miután mindenki kap a szövegkönyvből. 
Első fogásra és pillantásra is biztatóan terjedelmes a 
lefűzött dokumentum, bár a példányok között, mint 
utóbb kiderül, érthetetlen módon apróbb eltérések 
is vannak, itt-ott bekerültek régi szövegváltozatok. A 
könyvben 225 oldalas dráma itt 80 körül van — a húzás 
mindenképpen szükséges ahhoz, hogy majd a nagyjá- 
ból kétórás játékidőn belül játszható legyen a darab. 

Az olvasás kezdete előtt Gyüdi Sándor főigazgató 
mondott rövid bevezetőt, majd Máté Gábor követke- 
zett, aki szintén köszöntötte a társulatot és a szerző- 
ket, aztán egy szünet beiktatásával egymaga olvasta 


föl a színdarabot. Olvasópróbán még nem úgy eleve- 
nednek meg a mondatok, ahogyan majd a művészek 
előadják játék közben, nem átélni, hanem érteni, ér- 
telmezni kell. Máté Gábor rendező, aki a budapesti Ka- 
tona József Színház igazgatója, és a több mint tíz évvel 
ezelőtti bemutatón maga is játszott a darabban - bele- 
érző, tiszta, finoman hangsúlyozó olvasása egyszerre 
tette élvezetessé, és azoknak, akik most találkoztak 
a darabbal először, minden bizonnyal érthetőbbé is a 
szöveget. Színészként is közelebb tudta hozni színé- 
szeinek a mondatokat. Pedig ilyenkor ott vannak, el- 
hangzanak a szereplők nevei minden egyes alkalom- 
mal, ahogyan a dialógusok haladnak, és az instrukciós 
szövegrész fölolvasása is, ami az előadás alatt kimon- 
dásra sem kerül, inkább elidegenítő hatású, de ez is a 
darab része, ez is a darab jobb megértését szolgálja. 
Máté Gábor a felolvasás után arról beszélt, hogyan 
értelmezi és képzeli el a darabot a színpadon. A vezér- 
motívum egy olyan ötlet, amelynek megvalósulását 
majd az előadás föltárja, itt korai volna róla beszélni, 
mindenképpen újszerűen nyúl a Kazamatákhoz egy 
bizonyos kerettörténetbe ágyazva, amely ugyan nem 
része a műnek, de lehetőség van az ilyen irányú meg- 
közelítésre is. Mindenesetre új mondatokat nem igé- 
nyelt a darab. Enyedi Éva dramaturg mindenekelőtt a 
költői erejű szövegről beszélt, a teljes műről, és hogy 


bizonyos mondatok vagy jelenetek nem azért kerül- 
tek ki, mert azokkal bármi gondja lett volna. Bennün- 
ket a megírás körülményeiről, kritikai fogadtatásáról 
kérdezett. 

A rendező külön kitért a jelenetekre, így a több- 
funkciós díszlet variálhatóságára. Az egyébként csu- 
pasz színpadon, ahol helyet foglaltunk, fölhívta a 
figyelmünket arra a bal oldalt álló fém keretre, ami 
most csak jelzése annak az előadáson majdan látha- 
tó falnak, ami akkor különböző módon fog működni 
a benne lévő három ablakkal együtt. Az állítópróba 
része az, amikor a díszlet bizonyos elemeit a játéktér 
pontjain az előzetes terveknek megfelelően centimé- 
terre pontosan kimérik, beállítják. Így került most a 
helyére nem csak ez a fal, hanem a színpad és a né- 
zőtér első sora közötti háromszög, amely egy kiugró, 
egy ,harapás", a játéktér megbontása és növelése, 
ami arra is alkalmas, hogy mintegy hidat képezzen a 
nézők és az előadók között, bensőségesebbé téve a 
színházi varázslatot. A díszlettervező Cziegler Balázs 
is jelen volt; nagy, színes kartonokat adott körbe, eze- 
ken egy-egy jelenetre lebontva, úgynevezett storybo- 
ardban láthattuk a szín változását. Ez az elsősorban 
filmgyártásban használatos technika, a képes forga- 
tókönyv pontosan tükrözi azt az elképzelést, aminek 
megvalósulását majd a színpadon láthatjuk viszont. A 


díszlettervező az öt-hat plakát méretű vizuális forga- 
tókönyv körbeadása közben beszélt a tárgyakról és az 
anyagokról is, hogy melyik jelenetben milyen funkciót 
töltenek be, mivé alakulnak át. A jelmeztervező Papp 
Janó pedig rajzokon mutatta be, hogy a szereplők mi- 
lyen ruhákat fognak viselni. Végül szó esett még a ze- 
néről is, új mű készül a darabhoz, és azt élőzeneként 
kisebb zenekar fogja előadni. 

Már 2005 tájékán, mikor először láttam belülről a 
színház működését, meglepett az az óramű pontossá- 
gú precizitás és felkészültség, ahogyan egy színdarab 
létrehozásában közreműködik a társulat, hogy meny- 
nyi ember összehangolt munkája kell ahhoz, hogy egy 
produkció megvalósulhasson. Sok-sok olyan ember 
munkája, akik a színen soha nem is lesznek láthatók. 
A Katonánál tapasztalt igényesség és profizmus most 
is átjött: látható volt, hogy a szegedi teátrum sem 
veszi félvállról az előadást, nagyon komolyan készül 
a bemutatóra, amelyhez szerencsés módon megvan- 
nak a művészei, segítői munkatársai és más egyéb 
erőforrásai. Az ősbemutató idején a forradalom 50. 
évfordulója miatt is talán kitüntetett figyelem övez- 
te a darabot, most nincs ilyesmi, már a 60. is elmúlt, 
amit alkotóként örvendetesnek tartok, mivel így nem 

kötődnek hozzá ünnepi elvárások. Az új szövegkönyv- 
ből kiolvasható, hogy Máté Gábor máshol húzta meg 
a határokat, más keretek között képzeli el a játékot, 
a díszlet is változatosabb és gazdagabb lesz, mint 
egykor Gothár Péternél volt. Nekünk azért is érdekes 
összehasonlítás, mert a mostani rendező Pócs Péter 
ezredest alakította a Kazamatákban, és most ő viheti 
színre, nyilván egykori mondatait sem feledve - a két 
előadás leginkább benne ér össze: Katonásként ez 
éppúgy jelenthet valamiféle örökséget, mint az azzal 
való leszámolást. 

Már folynak a próbák Szegeden, a bemutató 2018. 
február 9-én lesz. 

CZÁVIMNNNDÁ — IRODALOM, KÉPZŐMŰVÉSZET 


GŐZ JÓZSEF MIKLÓS 


Rektor elvtársnak jelentem 


Az alábbi novella szereplői kizárólag kitalált személyek, 
bármilyen hasonlóság köztük és valódi személyek között 
csupán a véletlen műve. 


szocializmus idején négy rektor is dolgozott a vá- 

rosban. Három közülük az agrár-, az orvostudomá- 
nyi, és a tudományegyetem vezetője volt. A negyedik 
pedig, bizonyos Rektor Péter ezredes, a város helyőr- 
ségparancsnokaként funkcionált. 

Rektor ezredes valahonnan a Dunántúlról került a 
Tiszántúlra, senki sem tudta pontosan, miért helyezték 
át. Bár annak idején egy parancsnoknak sem engedték, 
hogy sokáig állomásozzék egy helyen, nemkívánatos 
összefonódásoknak véve így elejét. Egyesek tudni vél- 
ték, hogy büntetésből küldték el eredeti állomáshelyé- 
ről, mert megengedte a helyi atléták legjobbjának, egy 
diszkoszvetőnek, hogy a helyőrség hetven méter hosz- 
szúságú fedett csarnokában gyakoroljon. Ezzel nem lett 
volna semmi baj, akkoriban a világcsúcs még nem érte 
el a hetven métert, az illető diszkoszvető pedig még 
csak az ötvenet ostromolta. A padozatban sem tett kárt 
a két kilós gyakorló diszkosz, mert teljes egészében be 
volt burkolva rugalmas, gumiszerű műanyaggal, s hiába 
puffant, csapódott negyvenöt méter messziről a csar- 
nok műanyag borításához, semmilyen látható nyomot 
nem hagyott. Azonban egyszer a fiatalembernek akkor 
volt edzése, amikor a honvédelmi minisztérium egyik 
vezetője tartott szemlét a helyőrségben. Gyanútlanul 
benyitott a csarnokba, éppen akkor, amikor a diszkosz 
földet, azazhogy padlót ért, onnan fölpattant, majd em- 
bermagasságban a terem falát védő hálóba csapódott, 
amelyet eredetileg a kézilabda edzések miatt telepítet- 
tek oda. A minisztériumi kiküldött — egy ezredes - re- 
flex-szerűen hasra vetette magát, majd éktelen károm- 
kodások kísérletében feltápászkodott: 

Katona! Mit csinál? Hozzám! - A diszkoszvető, aki 
nem volt katona, egyébként is az eldobott diszkosza 
után indult. 

Ki adott magának engedélyt, hogy itt dobáljon? — 
kérdezte már csöndesebben a miniszteriális ember, mi- 
után kiderült, a sportoló nem honvéd, csak a helyi sport- 
egyesület szépreményű atlétája. 

Rektor ezredes elvtárs járult hozzá, hogy télen itt 
gyakorolhassak. Tudja, a pálya hó alatt van, meg külön- 
ben is, hidegben még megfogni sem lehet az igazi disz- 
koszt, mert acélból van a pereme. Itt meg készülhetek a 
tavaszi versenyekre. 


E gyszer régen, nagyon régen, még a nem működő 


És ha a miniszter elvtárs maga nyitott volna be és te- 
libe találja azzal a nyavalyás diszkosszal? 

Én arra nem számítottam, mert ki van írva az ajtóra, 
hogy tilos a bemenet. 

Tanulja meg, hogy egy miniszternek sehova sem 
tilos a bemenet. További parancsig hagyja abba a do- 
bóedzést! - ezzel dúlva-fúlva elindult a parancsnokság 
felé. 

Rektor Péter helyőrségparancsnok rangban egyen- 
lő volt a kiküldöttel, így minisztérium ide, minisztérium 
oda, csakhamar hangos ordítozás szűrődött ki a párná- 
zott ajtón keresztül, amelyből igazán csak egy sokat is- 
mételt mondatot lehetett érteni: 

És ha maga a miniszter elvtárs nyitott volna be a 
csarnokba? 

Ezt a miniszteriális ember még oly sok helyen és sok- 
szor elmondta, hogy magasabb helyen hamarosan úgy 
döntöttek: jobb lesz, ha Rektor ezredes egy tiszántúli 
helyőrségben folytatja honvédségi pályafutását. 

így került Rektor ezredes elvtárs — ahogyan ez a ti- 
tulus jelzi: a nem létező szocializmus évei alatt — a város 
helyőrségének parancsnoki tisztébe. Mint már az eddi- 
giekből is kitűnt, nagyon vonzódott a sporthoz, korábbi 
helyőrsége katonáival együtt sokat tett városuk sporté- 
letének segítéséért. 

Nem sokkal az után, hogy az ezredes megérkezett, 
hatalmas munkagépek jelentek meg a városszéli lak- 
tanyában. Ő rendelte meg az exkavátorokat, amelyek 
hamarosan csinos, valamivel nagyobb, mint 25x20x2,5 
méteres mélyedést ástak az alakuló tér mellett a talaj- 
ba. Csak a legszűkebb vezetés tudta meg a munkálatok 
célját: úszómedence készül. 

A régi rókának számító tisztek féltek az építkezéstől: 

Ezredes elvtárs biztosan tudja, hogy nemigen enge- 
délyeznek uszodaépítést — az államcsőd közeli eszten- 
dőben jártunk akkor - egy vidéki helyőrségben. 

Felejtsék el az uszodát! Ez nem uszoda? 

Hanem? - kérdeztek vissza az elképedt tisztek, hol- 
ott a seregben nem volt divat a visszakérdezés. 

Hanem, hanem... - morgolódott a parancsnok. —TŰz- 
oltó medence... Nem hallottak még ilyenről? Ha valahol 
tűz ütne ki, és egyúttal megszűnne a vízszolgáltatás, eb- 
ből vételezik az oltóvizet a tűzoltók... 

A laktanyához közeli telephelyen működő építőipari 
vállalattól megrendelték a medence kibetonozását is. A 
kialakult medence — méretétől eltekintve — valóban job- 
ban hasonlított egy ciszternára, hiszen az álcázás érde- 
kében sem lépcsőt, sem korlátot nem készítettek hozzá. 


Viszont megindulhatott a bevonult katonák úszásokta- 
tása. A hasonló iskolai akciók szervezőinek a szégyenére 
ugyanis a bevonuló katonák háromnegyede egyáltalán 
nem tudott úszni. A maradékból sem volt képes min- 
denki száz méternél többet egyfolytában. A helyőrség 
sporttisztje úszómesteri képesítéssel is bírt, és egyszer- 
re két turnusban oktatta az úszást és a vízi biztonságot. 
Mivel -— szintén az álcázás miatt — nem készült kazánház 
— csapvízzel töltötték fel a medencét, amelynek vize ta- 
vasz végétől, az ősz elejéig legföljebb 17-20 fokra mele- 
gedett föl. A két turnusra pedig azért volt szükség, mert 
a katonák egy csoportja a medencében tanulta és gya- 
korolta az úszás alapelemeit és a hosszútávúszást, a má- 
sik pedig a régebben és törvényesen épült szaunában 
melegítette fel magát a hideg víz után. Amikor az úszók- 
nak elkékült a szájuk a hideg víztől, akkor ők mentek a 
szaunába, s az onnan jövők a medencébe. Tény, hogy a 
leszerelő katonák között nem volt, aki ne tudott volna 
leúszni egy kilométert, vagy felhozni egy töltényhüvelyt 
a medence aljáról, s az is tény, hogy a nátha még diag- 
nózisként sem szerepelt a helyőrségi kórház hivatalos 
irataiban. Amikor üzembe helyezték a medencét, erő- 
teljes víztakarékossági kampányt is indított a parancs- 
nok. Mert még a tűzoltó medencét valahogyan meg is 
lehetett volna magyarázni, de azt már nem, hogy miért 
kell háromnaponta leereszteni a vizet, és újratölteni a 
ciszternát... Ámbár, ezt a vizet egy lajtos kocsi segítsé- 
gével a nagy területen fekvő helyőrségi laktanya parkja- 
inak, virágoskertjeinek az öntözésére használták, tehát 
az sem ment kárba. 

Rektor ezredes maga is jó példával járt elől a spor- 
tolás terén. Nagyon jól teniszezett. Állandó partnerei 
az orvosegyetem professzorai közül kerültek ki, a rossz- 
nyelvek szerint célirányosan. Egyesek azt állították, 
hogy azért az ortopédiáról, a kardiológiáról és a trauma- 
tológiáról választott partnereket, hogy kezelni tudják 
az esetleges sportsérüléseket, s ha valamelyikük szíve 
megállna a túlterheléstől, legyen szakember, aki elindít- 
ja... A kardiológus egyúttal az orvostudományi egyetem 
rektora is volt, párosban a Rektorok csapatnéven indul- 
tak az öreg fiúk egyetemi bajnokságában... 

Ilyen előzmények után nem volt csoda, hogy Rek- 
tor ezredest megválasztották a helyi sportegyesület 
elnökének is. Az egyesület apparátusát meglepte, hogy 
ellentétben elődeivel, ő tevékenyen részt is vett az 
sportegyesület életében. A kinevezése utáni délelőttön, 
amikor senki sem járt arra, megjelent az atlétikai pályán. 
Megvizsgálta a salakos futópálya állapotát, s úgy talál- 
ta, hogy a felső kanyarban, a hatos pályán kis fűcsomók 
nőttek ki. A délutáni bemutatkozásán, az edzők előtt 
megjelenve szóvá is tette tapasztalatát. 

Baj van! Fű nő a pályán, elvtársak! Meg kell kérdez- 
nem az edző elvtársakat, eleget futnak-e a tanítványa- 
ik? Szerintem nem, mert ha eleget futnának, kitaposták 
volna a füvet. Úgy tudom, hogy a nemzetközi sikereket 
elérő külföldi versenyzők ma már naponta kétszer edze- 
nek. Szerintem ezt nálunk is meg kell valósítani. 

Onnantól kezdve elindultak a napi kétszeri edzé- 
sek, de ezután az edzők azt is megkövetelték, hogy aki 


egy szál gazt is lát a pályán, azonnal húzza ki. Továbbá 
nagy szerepe volt abban is a fűkereső elnöknek, hogy 
az edzők kijárták, hogy hamarosan műanyag burkola- 
tot kapjon a pálya, amelyen - mint tudjuk - fű nem te- 
rem. De amikor az készen lett, maguk a sportolók kér- 
ték, maradjanak meg a napi kétszeri edzések, hiszen 
sokkal jobb eredményeket értek el bevezetésük után. 
S a költségek egy részét a honvédség állta, amelynek 
fejében a helyőrség legjobb futói is a műanyag pályán 
edzhettek. 

Más észrevétele is volt az újdonsült elnöknek: 

Megdöbbenéssel láttam, hogy a sporttelepen egye- 
sek dohányoznak. Hát, ez megengedhetetlen. Milyen 
példát látnak így maguk előtt a fiatalemberek, akik 
idejönnek sportolni? Arról nem is beszélve, hogy a spor- 
tolók az erdei levegő helyett dohányfüstöt szívnak be. 
Holnaptól az egyesület egész területén megtiltom a do- 
hányzást. 

De elnök elvtárs, az a pár szál cigi nem rontja jelen- 
tősen a levegő minőségét... - érvelt az egyik erős dohá- 
nyos edző. 

Ebben kétségkívül van valami — mondta Rektor -, 
annyira legalábbis nem rontja, mint a gépkocsik kipu- 
fogó gáza. Úgyhogy holnaptól kezdve azt is megtiltom, 
hogy a sporttelepre gépkocsik hajtsanak be és ott köz- 
lekedjenek. Tessék az utcán parkolni, és járjanak gyalog 
vagy biciklivel a kapun belül! 

Attól kezdve az edzők és sportvezetők gyalog vagy 
kerékpárral közlekedtek az igazgatási épület és a pálya 
között, és így közelítették meg a sportcsarnokot is. Ami- 
kor pedig panaszkodtak, hogy sokat kell gyalogolni, az 
elnök újabb intézkedést jelentett be. 

Egyesek nem bírják a megterhelést — mondta Rektor 
elnök a következő munkaértekezleten — nem is csoda, 
hiszen egy hónap óta, mióta ide járok, még senkit sem 
láttam közületek sportolni, sem a teniszpályán, sem az 
atlétikain. Holnaptól kezdve bevezetjük a munkahelyi 
testnevelést. Csak az mentesül, aki orvosi papírokkal 
igazolja, hogy nem bírja a terhelést. 

Csodák-csodája, senki sem próbált felmentést kérni. 
Minden délelőtt félóra kemény gimnasztikát vezényelt 
az egyesület minden munkatársának a futballcsapat 
erőnléti trénere. Aztán egy fél év múlva már senki sem 
akadt ki azon, hogy nem szabad autóval közlekedni a 
sporttelepen. 

A jó munkahelyi légkört legalább ugyanolyan nagyra 
értékelte, mint a sporttelep levegőjét: 

Egyes sporttársak megkerestek, és más sporttársak- 
ra panaszkodtak. Egyik edző nálam kritizálta a másik 
módszereit, a tanítványainak az edzését. Ez nekem nem 
tetszik. Ha valakinek problémája van, tessék felvetni a 
gyűléseken, értekezleteken. Vegyétek tudomásul, hogy 
nem érdemes furkálódni: mert aki fúr, azt megfúrják... 

Ez a kijelentése aztán szállóigévé vált az egész sport- 
telepen. 

Az a néhány sportbarát, aki egyaránt otthon volt a 
laktanyában és a sporttelepen is, hamarosan megálla- 
píthatta: az elnök a helyőrségben határozottan sportos 
légkört alakított ki, a sportpályán pedig katonás rendet. 


A beosztottaknak így kellett kezdeniük beszámolóikat: 
Rektor elvtársnak jelentem... De mindegyik munkatár- 
sát meghallgatta, mivel foglalkozik, mik a tervei, majd 
idővel megkérdezte őket, elérték-e a maguk elé tűzött 
célokat. A sportolókkal a fontosabb versenyek után leült 
egy üdítő mellé, s elmondatta, hogy sikerült győzniük, 
vagy miért vesztettek. 

A legérdekesebb esete egy ifjúsági versenyzővel tör- 
tént meg. A fiúnak már a harmadik versenyén nem si- 
került elérnie az első osztályú minősítéséhez szükséges 
eredményt. Mindig csak néhány tized hibádzott. 

Hogyhogy nem tudod lefaragni azt a fél másodper- 
cet? — kérdezte a fiút. — Úgy tudom az edződtől, hogy 
már régen benned van az első osztályú minősítés. Talán 
az izgalom bénít meg? 

Nem, azt nem lehet mondani - válaszolt a srác - fő- 
leg felnőttek ellen futok, nem szégyen, ha megvernek. 

Akkor miért nem vagy még mindig első osztályú ver- 
senyző? 

A gyerek ötölt-hatolt, de a végén kibökte: 

A lány, akivel járok, azt mondta, ha elérem a szintet, 
lefekszik velem... 

És ebben mi a baj? — kérdezte az ezredes. — Annál 
gyorsabban kellene futnod. 

De én még sohasem voltam nővel! Csalódni fog ben- 
nem - tört ki a fiúból. 

Miután Rektor ezredes visszatért a laktanyába, ma- 
gához hívatta a helyőrség leghírhedtebb nőcsábászait, 
és elmondta a fú aggályait, majd így folytatta: 

Ide figyeljetek, ti kurvapecérek! Tudom, hogy otthon 
vagytok a témában! Szerezzetek be ennek a srácnak egy 
tisztességes lányt, aki beavatja a tudományába! A költ- 
ségeket én állom! 

A srác a következő versenyen jóval az első osztályú 
szint alatt futotta le a távot... 

Az ezredes lassan már többet foglalkozott a sporto- 
lókkal, mint a katonákkal, már amennyire az előírások 
ezt megengedték. Ő viszont azt engedte meg, hogy sok 
kérdésben a helyettese, egy alezredes döntsön. Igaz, ezt 
nem szerették a beosztottak, akik így jellemezték a két 
katona közötti különbséget: az ezredes elvtárs sokszor 
okosan hülyéskedik, míg az ales hülyén okoskodik... 

Az előzmények után más senki sem csodálkozott 
azon, hogy a télen egy ifjú diszkoszvető lány a helyőr- 
ségi nagy csarnokban engedélyt kapott a diszkoszve- 
tő edzésekre. Csak most már okosabb volt az ezredes, 
mert az edzés időpontjában a trénerrel bezáratta a csar- 
nok összes ajtaját... 

A városban mindenki arra gondolt, hogy ezredesünk 
innen megy nyugdíjba, ha eléri a katonatisztekre akkor 
érvényes korhatárt, de nem így történt. Hanem úgy, 
hogy az egyik ősszel nagy hadgyakorlatot tartottak a 
város közelében. Kiválóan sikerült, s az utolsó nap már a 
protokollé volt. A gyakorlat zárónapján megjelentek az 
város és a megye párt és állami vezetői. Gulyáságyúban 
főtt őzpörkölttel vendégelték meg őket, miután a kellő 
mennyiségű célzóvizet elfogyasztották. A csípős ételt 
behűtött borokkal öblítették le. Ennek, vagy ki tudja 
minek a hatására az elvtársak meg akarták nézni a híres 


ménest is. Nem volt semmi akadálya, csak a balesetvé- 
delmi utasítást kellett meghallgatniuk a ménesgazda 
szájából: 

Kírem szípen, itt a legfontosabb dolog, hogy ne 
menjünk közel a luvakho" se elő, se hátú", mer" elő" ha- 
rapnak, hátú" rúgnak. 

Nagy nevetés fogadta a régi bölcsességet, s a csikós 
folytatta: 

Ha pedig meghajtjuk a ménest, és valaki úgy érzi, 
felé szalad a lú, a világér" el ne ugorjik! Mert a lú okos 
állat: kikerüli az embert! De ha valaki arra ugrik, amerre 
a lú ki akarta kerülni, akkor kész a baj... 

Aztán jött a ménes, meghajtották a csikósok, nem 
volt semmi probléma. De ekkor a megye első embe- 
rének, a párt megyei első titkárának az a kívánsága 
támadt, hogy szeretne lovagolni. Már hozták volna a 
lovat, amikor a szintén ott lévő helyőrségparancsnok 
megkérdezte: 

Ültél már lovon, első titkár elvtárs? 

Nem. De hát nem most a legjobb ideje elkezdeni? 

A visszakérdezést élénk derültség fogadta, de az ez- 
redes komoly maradt: 

Nem itt fogod elkezdeni a lovaglást, első titkár elv- 
társ, mert én megtiltom, hogy felülj a lóra! 

Egy pillanat alatt olyan csönd lett, mintha a tucatnyi 
ember megnémult volna. Valamit megtiltani a párt me- 
gyei első titkárának? Utóbbi is meglepődött, de annyira 
nem, hogy ne kérdezzen vissza: 

Megtiltod? Milyen alapon? 

A szolgálati szabályzat alapján. Én itt egy személy- 
ben vagyok felelős mindegyikőtök biztonságáért. Ha va- 
laki megsérül, engem vonnak felelősségre, és joggal. Én 
pedig úgy ítélem meg, hogy neked, akinek nincs lovas 
kiképzésed, veszélyes lenne lóra ülnöd. 

Az első titkár viccel oldotta fel a jelenetet: 

Igazad van, a ló veszélyes üzem! - s nem erőltette az 
ötletét. De mély tüskét ütött a lelkébe a tiltás. 

Így aztán a ciklus lejártakor nem kínálták fel Rektor 
ezredesnek a sportköri elnöki tisztség meghosszabbítá- 
sát. Ezt a tényt sokan fellélegezve fogadták a sporttele- 
pen, többek között a dohányosok és az autósok. Így az 
ezredes a korábbinál többet tudott foglalkozni a helyőr- 
ség dolgaival. Aztán egyszer megsúgta neki egy iskola- 
társa, aki a minisztériumban dolgozott: 

Figyelj, Péter! Azt mondom én neked, hogy amíg a 
mostani első titkár vezeti a megyéteket, addig te nem 
leszel tábornok ebben a helyőrségben. Ki van rád rúgva 
a hadgyakorlat óta, ahol nem engedted lóra ülni. 

De hát a szolgálati szabályzat... 

Azt ebben az esetben felejtsd el! Persze, nem tehet- 
tél másként... A minisztériumban szeretnek téged, de 
nem szeretnek ellent mondani a pártkorifeusoknak, akik 
között az a vélemény, hogy összevesztél a helyi pártve- 
zetéssel... 

Így történt meg, hogy a sportegyesület után a hely- 
őrség is elbúcsúztatta Rektor ezredest, aki hamarosan 
már a főváros egyik katonai alakulatát vezette, táborno- 
ki rangban. 

A városban egy rektorral kevesebb lett... 


BIELICZKYNÉ BUZÁS ÉVA 


Arany János és Petőfi Sándor barátsága 


rany János Petőfi Sándornak kortársa és barátja 
A: volt egyben. Költészetükben nagy különbség, 

hogy a gyorsan érő és rövid életű Petőfivel szem- 
ben az övé lassabban bontakozott ki. Különös szerencse, 
hogy a magyar költészet e két klasszikusát szoros barát- 
ság fűzte össze. 1847. februárjától — a Toldi pályadíjának 
hírétől - 1849. júliusáig, Petőfi haláláig. E két és fél esz- 
tendőben sűrűn váltottak levelet, s számos verset írtak 
egymáshoz, illetve egymás családtagjaihoz. Arany János 
és Petőfi Sándor levelezéséből állítottam össze egy rövi- 
dített változatot, a Versmondó kör három tagja részére. 


Moderátor: Szejcsi Laura, Arany János: Csécsi Lajos, Pe- 
tőfi Sándor: Kiss Balázs 


MODERÁTOR: 1847. február 6-án hirdették ki, hogy a Kis- 
faludy Társaság irodalmi pályázatának nyertese: Arany 
János Toldi című műve. Az addig ismeretlen költőt tisz- 
telettel ünnepelték. Petőfi elsőként sietett üdvözlésére, 
levélben és versben köszöntötte őt. Hallgassuk meg a 
Toldi bevezető sorait, majd Petőfi Sándor lelkes szavait: 


ARANY: Toldi (részlet) 

Mint ha pásztortűz ég őszi éjszakákon, 

Messziről lobogva tenger pusztaságon: 
Toldi Miklós képe úgy lobog fel nékem 


Majd kilenc-tíz ember-öltő régiségben. 
Rémlik, mintha látnám termetes növését, 
Pusztító csatában szálfa-öklelését, 
Hallanám dübörgő hangjait szavának, 

Kit ma képzelnétek Isten haragjának. 


PETŐFI: Arany Jánoshoz (részlet) 

Toldi írójához elküldöm lelkemet 

Meleg kézfogásra, forró ölelésre! ... 
Olvastam, költőtárs, olvastam művedet, 
S nagy az én szívemnek ő gyönyörűsége. 


PETŐFI: Írjon Ön nekem, ha nem fogja restellni: írjon ma- 
gáról, akármit, mindent, hány éves, nőtlen-e vagy házas, 
szőke-e vagy barna, magos-e vagy alacsony... minden 
érdekelni fog. Isten Önnel. Őszinte barátja: Petőfi Sándor 


ARANY: Iskolai pályám derekáról ábrándim színész-cso- 
porthoz vezettek, melynek művészete, mint nyakon ön- 
tés jeges vízzel, akárkit is kiábrándított volna.(...) De jól 
tettem, hogy kiléptem. Használtam általa az irodalom- 
nak, használtam magamnak. Az irodalomnak, mert Önt 
egy oly szép vers írására ösztönöztem; magamnak, mert 
Ön, kit annyira tisztelek, baráti jobbját nyújtá felém. Is- 
ten áldja meg Önt mindenikért. Arany János (1847. feb- 
ruár 10.) 


MODERÁTOR: Petőfi 1847 elején éppen hogy csak átlép- 
te huszonnegyedik évét, Arany pedig már meglett férfi: 
harmincéves házasember. A két barát boldogan fedezi 
fel egymásban az útitársat, hogy ki-ki a maga zseniali- 
tása által kijelölt célja felé vegye a minél egyenesebb és 
rövidebb utat. Petőfi valószínűleg azt köszönheti Arany- 
nak, hogy olyasmire törekszik, amiről tudja, hogy amaz 
sosem lenne képes: megerősödik szerelmi és forradalmi 
lírájában. Arany a barátságukkal egyidejűleg az öreg Tol- 
dit írja. 

ARANY: Meglátogatsz, azt ígéred. Jöjj el, az isten áldjon 
megj; az én nőm se nem fest, se nem zongorázik, se nem 
öltözik tízszer napjában: de Petőfit olvas, jó anya, s jó 
magyar gazdasszony. Isten veled! Igaz barátodA rany 
János szalontai másodjegyző 


MODERÁTOR: 1847. június 1-10-e között Petőfi megláto- 
gatta Szalontán Arany Jánost, és ettől kezdve szoros ba- 
rátság szövődött köztük, rendszeresen leveleztek egy- 
mással. A szalontai élményből született az Arany Lacinak 
című Petőfi-vers. Látogatásáról így számolt be: 


PETŐFI: Tudod-e, miért siettem Szalontára, s mért va- 
gyokitt már egy hét óta? Azért, mert itt egy nagy ember 
lakik, s e nagy ember jó barátom, s e jó barátom Arany 
János, a ,Toldi" szerzője. Életem legszebb napjai közé 
sorolom e hetet, melyet itt töltöttem, új barátom családi 
körében. Egyfelől a komoly vidámságú családapa, más- 
felől a vidám komolyságú családanya s előttünk a két fe- 
csegő, virgonc gyermek, egy szőke leányka s egy barna 
kis fiú... 


MODERÁTOR: Petőfi kezdeményez, Arany örömest kö- 
veti őt. Már a megszólításaiban mennyi a kedveskedő 
lelemény, a bizalom és a bordákat csiklandozó élc! Az 
első levélben még udvariasan, ünnepélyességgel hang- 
zik az ,Üdvezlem Önt!" De már a második Petőfi-levél 
sürgősen oldani akarja a másik megilletődöttségét, za- 
varodottságát: , Lelkem Aranyom!" Ha valaki, ő aztán ért 
a fokozáshoz. A , Te aranyok Aranya!" és az , Imádott Jan- 
kóm!" követi, Arany igyekszik lépteit a másikéhoz igazí- 
tani, mint aki hagyja magát a táncba vinni. 


PETŐFI: Levél Arany Jánoshoz (részlet) 

Meghaltál-e? vagy kezedet görcs bántja, imádott 
Jankóm, vagy feledéd végképp, hogy létezem én is, 
Vagy mi az ördög lelt?... híred sem hallja az ember. 
Tegnap váltottam jegyet Szendrey Júliával és 1847. szep- 
tember8.-án esküszöm. Az én vőlegényi napjaim nyomo- 
rúságosak. Ipam annyira nem szeret, hogy megtiltotta a 
kijárást hozzájok. Már megszegtem ugyan egypárszor e 
tilalmat, de oly hidegen viselte magát irányomban, mint 
valami jegesmedve, úgyhogy én tökéletesen jégcsappá 
fagytam volna, ha mátkám napvilág-pillantásai nem óv- 
nak. Levelezünk erősen egymással, és ő néha berándul 
Szatmárra, ez menti meg lelkemet az éhhaláltól. (Szat- 
már, 1847. augusztus 6.) 


ARANY: Légy takarékos a fösvénységig, néhány nap múl- 
va ketten lesztek, néhány év múlva többen lehettek, s 
nem tartok nagyobb vétket, mint midőn a családfő , Két 
marokkal szórja gazdagságát." Ezzel csókolunk, én té- 


ged, nőm pedig a leendő komaasszonyt, s kívánunk any- 
nyi jót, amennyit csak lehet. Isten veled! Isten veletek! 
Arany János 


PETŐFI: Szerelmetes fa-Jankóm! Leveledet kapám (és 
ásóm!). Nagyon szép tőled, hogy olyan hosszan írsz, de 
tőlem ezt ne kívánd viszont, a világért se! Mióta meghá- 
zasodtam, olyan lusta vagyok, mint valami török basa, 
még csak verset se írok, hát egyebet hogy írnék. Tisztel 
és ölel, csókol benneteket barátod. P. Sándor (Koltó, 
1847. szeptember 17.) 


ARANY: Kegyelmeteket pedig a mennybeli atya áldja 
meg ez új esztendőben, minden testi-lelki áldással, le- 
gyetek oly boldogok, mint mi vagyunk. Tisztelünk-csó- 
kolunk benneteket sorra! Vagyok és maradok, aki tavaly 
voltam. (Pest, 1848. január 2.) 


MODERÁTOR: Az 1848-as évben kezdődik az Európát 
lángba borító forradalmi hullám, amely márciusban Pes- 
tet is elérte. Petőfi ekkorra már a fiatal írók nemzedéké- 
nek vezére lett. Készült a rá váró szerepre, tudta, hogy az 
ifjúság élére neki kell állnia. A március 15-i esemény után, 
a következő időszakban a politikusoké, majd a katoná- 
ké volt az irányítás. Petőfi nem volt elégedett a politikai 
változásokkal, radikálisabb intézkedéseket várt és sürge- 
tett. Arany Jánosnak így írt március 21-én: 


PETŐFI: Forradalom van, barátom, s így képzelheted, 
mennyire vagyok elememben! Sokan el akarják mozgal- 
mainktól e nevet vitatni, és miért? mert vér nem folyt. 
Ez csak dicsősége a dolognak, márpedig mi erőszakkal 
vívtuk ki a sajtószabadságot és Táncsics Mihály kiszaba- 
dítását. Ellenszegülés nem történt, mert az ellen vagy 
teljesen átlátta tehetetlen gyöngeségét, vagy gyáva volt 
megtámadni bennünket. Isten óvjon, kedves barátom, 
minden veszedelemtől ott a kemence mögött. Írj minél 
elébb! Igaz barátod: Petőfi Sándor 


ARANY: Kedves Sándorom! Vedd szíves kézszorításomat 
polgári dicső küzdelmeidért. 

Meg nem állhatom, hogy örömem, s büszkeségem teljé- 
ben fel ne kiáltsak: 

Óh, gyönyörűségem és drága büszkeségem!" (Szalonta, 
1848. március 26.) 


MODERÁTOR: Petőfi Akasszátok föl a királyokat című ver- 
se után az a hír járta, hogy a költőt bezárták. (Pest, 1848. 
április 18.) 


PETŐFI: Kedves Jankóm! Azt hallottam, hogy te azt hal- 
lottad, hogy én fogva vagyok. Elhiszem, hogy van elég 
olyan jóakaróm, aki szívéből óhajtja, hogy államköltsé- 
gen zárva tartsanak holtom napjáig, de ezen óhajtásuk 
mind e napig csak jámbor óhaj. Azért is szűntesd meg 
könnyhullatásaidat, és ne búsulj miattam. Mi jól va- 
gyunk, egészséghiány és pénzbőség nem háborgat. De 
a haza cudarul van; vagy jön egy mindent felforgató, de 
mindent megmentő forradalom, vagy elveszünk, de oly 
gyalázatosan, mint még nemzet nem veszett el. Én hi- 
szem, hogy egy roppant forradalom előestéjén vagyunk, 
s tudod, nekem nincsenek vaksejtelmeim. Akkor aztán 
első dolgunk egy óriási akasztófát állítani s rá kilenc em- 


bert! Isten veletek! Ölelünk, csókolunk benneteket! — ba- 
rátod P. S. 


MODERÁTOR: 1848 őszétől Petőfi századosként vett részt 
a szabadságharcban, Arany János pedig nemzetőr lett. 


PETŐFI: Kedves Jankó! Egy hónap kéne rá, hogy az utol- 
só egy hónapi eseményeimet leírjam csak vázlatban is. 
A dolog vége, hogy katonává lettem, s most itt vagyok 
búcsút venni Juliskámtól. 1848. október 23-án Debre- 
cenben leszek, hova, remélem, te is eljössz búcsút való 
vétel végett, mert ki tudja, hova vet a sors és mikor látjuk 
megint egymást? Várni foglak kapitányi újdonatúj dísz- 
ruhámban. Tisztelünk, csókolunk mindnyájatokat nagy- 
ba! Barátod Petőfi Sándor (Erdőd, 1848. október 18.) 


ARANY: Itthon vagyok, barátom, itthon. Hazaérkeztem 
1848-ik esztendőben, november hónap 18-án, szomba- 
ton este 10 órakor. Azóta babérimon pihenek. Kimond- 
hatatlanul jólesik visszaemlékeznem ama péntek éjsza- 
kára, midőn esteli 10 órától hajnali 2 óráig, tehát négy 
teljes órán keresztül, Arad város piarcán körülzárva, ré- 
szint állva, részint ülve, főleg hasmánt a borongó holdvi- 
lágon néztük a fel-felvillanó ágyúvillámokat, hallgattuk 
az egymásba szakadt dörrenéseket és kushadtunk a mel- 
lettünk szétpattogó bombák forgácsai elől. Áldjon meg 
az Isten. Barátod A. J. köznemzetőr, . 


MODERÁTOR: 1848. december 15-én (pontosan 9 hónap- 
ra március 15. után) Debrecenben megszületett Petőfi 
Sándor és Szendrey Júlia fia, Zoltán. Keresztszülei Arany 
János és felesége lettek. 


PETŐFI: Kedves bátyám! élsz-e még? Én még élek, pedig 
ott jártam, ahol a halál kézzel-lábbal dolgozott, s dőlt 
belé az ember, mint a bőgőbe a huszas. Bem táborába 
tetettem át magamat s Bem adjutánsává tett, s csak az 
tudja, mi a csata, aki Bem oldalán van, mint én voltam öt 
véres ütközetben. Hadi tetteimről szerényen hallgatok, 
csak annyit jegyzek meg, hogy hozzám méltón viseltem 
magamat; ez úgy hiszem, elég. Jelenleg, mint futár va- 
gyok Debrecenben s egypár nap múlva lódulok vissza. 
(Debrecen, 1849. február 14.) 


MODERÁTOR: Petőfi 1849 elejétől Bem seregében szol- 
gált, májustól őrnagyi rangot viselt. Szülei szinte egy- 
szerre haltak meg, apja tífuszban, anyja kolerában. Szü- 
leim halálára című versben búcsúzott tőlük. 


PETŐFI: Kedves barátom, nekünk innen egyenest Pestre 
kell mennünk. Sok okunk van rá, főleg az, hogy szegény 
jó apám meghalt, s édesanyámról semmit sem tudok. 
Rendbe kell hozni földúlt családi ügyeimet. Kérlek ben- 
neteket, hogy legyetek szülei kis fiacssámnak, míg ismét 
szülei kezébe kerül. Isten veletek! Barátod Petőfi (Debre- 
cen, 1849. május 6.) 


MODERÁTOR: Petőfi feleségével és kisfiával Mezőberény- 
ben, rokonainál töltött el néhány hetet. 1849. július 11-én 
itt írta az utolsó levelét és utolsó versét, Szörnyű idő cím- 
mel — csalódottságának adva hangot. Július 25-én pedig 
újra csatlakozott Bem erdélyi seregéhez. 


PETŐFI: Kedves barátom! Kaptam magam, fölszedtem 
sátorfámat és családommal együtt ide, e békési ma- 
gányba bujdokoltam azon óhajtással, vajha soha többé a 
nyilvános életnek még csak küszöbére se kényszerítene 
sorsom; S most itt vagyunk, s amely percekben végképp 
felejtem, hogy hazámis van, tökéletesen boldog vagyok. 
Hát ti mit csináltok, hogy vagytok? Add tudtomra, vala- 
mint azokat is, amik az utóbbi időkben a világon és Ma- 
gyarországban történtek, mert én, mióta Pestet elhagy- 
tam, semmit sem tudok. Te mégiscsak közelebb állsz az 
eseményekhez vagy legalább a hírekhez. Írj mielőbb. 
Isten veletek, ölelünk benneteket! Barátod Petőfi Sándor 


Arany János megjegyzése: Petőfinek ez volt a hozzám 
írt utolsó levele. Aztán Mezőberényből Váradra, s onnan 
Erdélybe ment, hogy Bemhez csatlakozzék, és sietett — 
meghalni! 


MODERÁTOR: Petőfi Sándor a segesvári ütközetben tűnt 
el 1849. július 31-én, Fehéregyháza határában. A költő 
életének utolsó másfél éve - 1848. március 15.-étől, a 
győzelem és a dicsőség tetőpontjától, 1849. július 31- 
éig, a végső segesvári katasztrófáig egyetlen hatalmas 
ívű zuhanásnak tűnik fel. Beteljesedett Petőfi néhány 
gondolata, amit az Egy gondolat bánt engemet... című 
versében fogalmazott meg: 


PETŐFI: Egy gondolat bánt engemet: Ágyban, párnák 
közt halni megk...) 

Ott essem el én, / A harc mezején, / Ott folyjon az ifjúi vér 
ki szívembül,(...) 

S holttestemen át / Fújó paripák / Száguldjanak a kivívott 
diadalra, 

S ott hagyjanak engemet összetiporva. 


MODERÁTOR: Petőfi felesége, Szendrey Júlia először ke- 
restette a férjét, majd a gyászévet ki sem várva, 1850. 
júliusában feleségül ment Horvát Árpád történészhez. 
Arany e hír hallatára írta meg A honvéd özvegye című 
versét, és bár ennek közlésére életében nem adott en- 
gedélyt, a kéziratban terjedő verset a közfelháborodás 
mégis országosan ismertté tette. 

A szabadságharc leverését követően Arany több ver- 
setis szentelt barátja emlékének, akinek alakja megjele- 
nik többek között A lantos (1849), a Névnapi gondolatok 
(1849 karácsonya) és a Letészem a lantot (1850) című 
verseiben is. Hogy barátja elvesztését Arany egy életen 
át siratta, mutatja egy kései, 1879-ben keletkezett ver- 
se, a Harminc év múlva. Az Emlények című háromrészes 
költeményének első két részét 1851-ben, míg a harma- 
dik részt csak 1855 júniusában írta meg. A , Korán elhunyt 
barátom" sor természetesen Petőfi Sándorra vonatko- 
zik, akinek a nevét ki sem kellett mondani, mert minden- 
ki tudta, az Emlények című költemény róla szól, Arany 
hozzá írta emlékversét. 

Halála is összeköti őket, hiszen a már egyébként is 
gyengélkedő költőfejedelem 1882. október 15-én egy 
Petőfi szobor-avatáson fázott meg, és az azt követő 
tüdőgyulladásban hunyt el 65 éves korában. 


ERDEI SÁNDOR 


Egy fájdalmasan aktuális monográfia 


VITÉZ FERENC: CSONTOS JÁNOS, AZ EZREDVÁLTÓ MAGYAR DANTE 


Coldwell Kiadó , Élő Irodalom" címmel forma- 

bontó sorozatot indított azzal a céllal, hogy 

olyan jelentős kortárs szerzőket mutasson be, 
akiket minden modernségük, avantgardhoz húzó 
hajlamuk mellett konzervatív világlátás, és az ezzel 
együtt járó politikai kötődés jellemez. A monográfi- 
ák olvasása nemcsak a vájt fülű ítészeknek szereznek 
majd gyönyörűséget, hanem azoknak az olvasóknak 
is, akik szeretnének minél többet megtudni az ismer- 
tetett szerzők életéről, iírásmódszeréről és arról a tár- 
sadalmi-politikai környezetről, amiben alkottak" — re- 
ménykedik a kiadó. 

Eddig két könyvportré látott napvilágot: Gáspár 
Ferenctől Pósa Zoltán, akinek nyitott könyv az élete 
és Huszka Árpád tollából Kontra Ferenc írói munkás- 
sága. Ugyancsak 2016-os évszámmal jött ki tavaly 
- harmadiknak - Vitéz Ferenc tisztelgő dolgozata: 
Csontos János, az ezredváltó magyar Dante. Talán 
senki sem tudta, hogy milyen fájdalmasan időszerű 
lesz a monográfia közzététele, hisz az író-költő-új- 
ságíró-szerkesztő-dokumentumfilm-rendező 55 éves 
korában, december elején meghalt. 

Sokan döbbentünk meg a hírre; írták a lapok 
szenvtelenül, hogy elhunyt, meghalt, elhalálozott. 
Mennyivel szebb, s költőhöz illőbb (is) ez a megfogal- 
mazás: visszaadta lelkét teremtőjének, búcsút intett 
a földi világnak, hogy erről már ne is beszéljünk: befe- 
jezte látogatását a Földön. 

Vitéz Ferenc, a Tandori Dezső-szorgalmú debre- 
ceni írástudó sokadik könyveként látott napvilágot 
a monográfia a kortársról, a barátról, aki nagyjából 
ugyanannak a nemzedéknek a fegyverét nyűtte, s 
ugyanabban a szekértáborban viaskodott valós és vélt 
ellenségekkel. 

Rendkívül komplex személyiség volt Csontos Já- 
nos. A nagy klasszikusokat követte abban, hogy egy- 
szerre volt író-költő és újságíró. Melyik volt inkább? 
Újságíró, aki , melléktermékként" remek verseket (is) 
írt, vagy igazi szépíró, aki kenyérkeresetből kényte- 
len volt újságot is írni? Nagyon úgy tetszik, hogy az ő 
életművében a két alkotóelem egyforma fontosságú, 


IRODALOM, KÉPZŐMŰVÉSZET - 


vitéz ferenc 


CSONTOS 
JÁNOS 


az ezredváltó 
magyar dante 


egyiknek sem lehet a másik rovására prioritást adni, 
egyiket sem lehet a másik kedvéért zárójelbe tenni. 

Melyik esetben tudjuk megbocsátani, ha nem állja 
az időt? Az újságírás egyértelműen hervadóbb kép- 
ződmény. Van is egy mondás, miszerint nincs régibb 
dolog, mint egy tegnapi újság. Nehezebben bocsát- 
ható meg, ha könnyen aszalódik a szépírás, márpedig 
csak erősen kivételezett zsenik művészetének nem 
árt az idő vasfoga. Vajon Shakespeare-nek tényleg 
nem ártott, nem árt? Akkor miért kell őt mindig új és 
új rendezői értelmezések szerint játszani? Miért kell 
újrafordítani, átírni? 


De hát még itt vagyunk a jelenben, még úgy is 
mondhatjuk: Csontos János jelenében, amikor élt és 
alkotott. És hatott az írásaival. Nyilvánvalóan köz- 
vetlenebbül, gyorsabban az újságírói , termékeivel", 
amelyek gyakran késztettek állásfoglalásra: egyetér- 
tésre vagy szembehelyezkedésre. (Például amikor a 
Kertész Imre Nobel-díjával kapcsolatos véleményét 
fejtette ki.) S más ügyekben is, ahogyan az lenni szo- 
kott a markáns gondolathalmazokkal: sokan egyetér- 
tően bólogattak, amikor magvas, sokszorosan alátá- 
masztott gondolatait olvasták, mások pedig ádázul 
nekiestek egy-két kitételének, vélekedésének. S most 
szinte mindegy is, mikor kinek volt igaza, mert legne- 
hezebb meghatározni, hogy mi az az igazság. 

Nekem kell egy napilap-szerkesztőség — mondta 
többször János, azzal magyarázva ezt a szükségletet, 
hogy akkor munkára van kényszerítve, irányítva a fi- 
gyelme, fegyelmezve az energiája. Ennek hiányában 
rest lett volna, szétesőbb? A fórum, fórumok azért is 
kellettek neki folyamatosan, hogy a véleményét az 
ezernyi őt megihlető dologról hamar kifejthesse és 
közzé tehesse. Az újságíró szereti a gyors sikert, sze- 
rette ő is. Vajon megszólhatjuk-e őt emiatt? Aki nem 
vágyik elismerésre, tetszésre, akiben nincs exhibicio- 
nizmus, az nem alkotó ember, nem való sem művész- 
nek, sem írónak. Még tudós kutatónak se nagyon. 
Csontos rengeteget dolgozott, de még több volt az 
ötlete, a felét sem igen tudta megvalósítani. A kötet 
fülszövegében ezt olvassuk: ,Csontos János költői 
és írói munkásságának bemutatása elválaszthatat- 
lan közírói (szépíró-publicisztikai) tevékenységének 
értékelésétől. Az ezredfordulón újraéledő és új kom- 
munikációs közegébe helyezett reneszánsz eszmé- 
nyek életmű-reprezentációjának rendkívüli keretet 
kínál Csontos nagyregényének első oltárszárnya, az 
Angyaldekameron. Ez a mű a tematikát és a krono- 
lógiát is újrarendezi." Vitéz törekedett arra, hogy az 
életművet a tematikus egységeken belül kronológi- 
ai rendbe állítsa — megkülönböztetett figyelemmel a 
költészetre -, így nemcsak az ezred-, hanem a rend- 
szer- és a kánonváltó törekvéseket is bemutatja." 

A monográfus olvasószolgáló módon dolgozta fel 
anyagát, hisz mindjárt a lényeggel kezdi (in medias 
res), a legfontosabbról szól: Csontos János helye és 
szerepe a mai magyar irodalomban. Ezt a fejezetet 
sokan a kötet végén képzelnék el. Vitéz megkerülhe- 
tetlenül fontosnak tartja a költő, író alakját, amikor a 
kortárs magyar szépirodalomról és publicisztikai kul- 
túráról beszélünk. Ezt bizonyára sokan mások ugyan- 
így gondolják, máskülönben nem születhetett volna 


meg ez a monográfia. Különös fontosságot tulajdonít 
az Angyaldekameron című regénynek, amelyet ká- 
nonteremtőnek tart ,posztmodern önértelmező tra- 
díciókat és hagyományos történetmesélést ötvöző" 
jellege miatt. 

Vitéz mondatainak, megállapításainak ,más táv- 
latot ád a halál már". Az irodalomtörténész megírta a 
könyvét egy életműről, amely szinte azonnal, a mun- 
ka megjelenését követően befejeződött. S amikor 
elolvassuk a pályaelemzést, kénytelen-kelletlen tota- 
litás-igénnyel feldolgozott életművel találkozunk. De 
vajon tényleg más távlatot ad e Vitéz szavainak a halál 
ténye? 

Csontos írásművészetének különösségét, egyedi- 
ségét egy helyütt abban jelöli meg: ,bebizonyította, 
hogy a játék és a mítosz ugyanolyan közel áll egymás- 
hoz, mint a végső lehetőségeivel variáló formakultusz 
és az eredeti létmódjait kutató identitás. Rájött, hogy 
par excellence parnasszista köntösbe is lehet bújtatni 
a közösségi felelősségvállalást, de arra is, ezt hogyan 
lehetséges." 

Valóban különös elegye Csontos lírája a tradicio- 
nálisnak és a modernnek, hisz ha úgy tetszik: népben, 
nemzetben gondolkodott, de (mint a posztmodernek) 
alanyban és állítmányban is. Szinte a lehetetlenre vál- 
lalkozott, amikor ötvözni igyekezett a harcos-közéleti 
költőszerepet az egzisztencialista gondokkal bíbelő- 
dő, intellektuális költőeszmeiséggel. Bármennyire is 
kardoskodott fontos kérdésekben a tollával (klavia- 
túrájával) zsurnalisztaként, ,költői létmódjáról soha 
nem volt hajlandó lemondani". Vitéz úgy szándéko- 
zott foglalkozni a témájául szolgáló alkotóval, hogy 
nem a biográfia, hanem az oeuvre van középpont- 
ban. Csontos életműve azonban olyan, hogy olvasása 
közben elénk rajzolódik az alkotói élet is, mert ,a szó 
egyszerre klasszikus és későmodern értelmében is az 
önéletíró alkotók közé tartozik". 

Csontos szereti a hivatását, bocsánat: szerette 
(fájó minden jelen idejű igét átjavítani múltra), sze- 
retett költő, író, újságíró, szerkesztő és közíró lenni, 
imádott véleményével jelen lenni a fórumokon, ál- 
talában lubickolt ebben a munkában, nem is annak 
fogta fel, hanem valóban játéknak, élvezkedő-örö- 
mös jelenlétnek, művészetnek. Persze nem volt fá- 
ból, a bántások őt is érzékenyen érintették. Ha nem 
is szisszent minden kis szilánkhoz, léleklény lévén, 
zokon vette a mellőzést, a legyintést, fájt neki persze 
a Nagyítás kudarca (a hetilapnak főszerkesztője volt), 
fájt neki, hogy hiába vágyná, nem megy neki igazán 
a tévés szereplés, ő ahhoz túl meditatív, túl megértő 


a másikkal szemben, s kétkedőbb önmaga igazában: 
bölcsebb és jobb lélek, minthogy frappánsan és kímé- 
letlenül eltakarítsa a vitaharcmezőről az ellenfeleket. 

Néha, amikor lövöldözött, csodálkozott, hogy 
visszalőnek. Minek lőttök, hát én nem gondoltam ko- 
molyan, ne pörkölj ide, ,ember van itt, látod". És per- 
sze gyakran okozott neki szenvedést, amikor nagyok 
ignorálták őt, mondjuk egy Esterházy Péter (ez a sére- 
lemtörténet külön fejezetet érdemelne, de nem itt). 

A lírai nyelvéről szólva: néha a tartalom fölé nő 
nála a tobzódó nyelvi játék, pedig a téma voltakép- 
pen komoly lenne. Sokan emlékszünk Szabó Dezső 
Babits-kritikájára (A filozopter című esszére, az igaz- 
talan ítélet mintapéldányára), amelyben sok más mel- 
lett azt mondta: hogyan lehetne komolyan venni azt 
a költői fájdalmat, amelyet zengő-bongó, csilingelő 
nyelven szólaltatnak meg? S Csontosban is van egy 
bizonyos babits-i filozopterség. (Természetesen ez itt 
inkább dicséret akar lenni, mint bírálat.) Vitéz mene- 
külési terepnek tartja a költő nyelvzsonglőrködését, 
s szerinte a tartalmi eredmény általában túlnő a játé- 
kon: , elkezd játszani a szavakkal, s ennek eredménye 
túlnő a játékon, a homo ludens tételes ars poeticája 
lesz: a nyelv örömében tobzódva, a nyelv öncélúsága 
mögé bújva véljük felfedezni az emberi és közösségi 
viszonyok összetett voltát, összetettségük nyitját, az 
olyan árnyalatnyi különbségeket, mint a határozott 
és határozatlan nevelő eltérései vagy a hím- és nő- 
nem nyelvi paradigmáinak viselkedést meghatározó 
sajátosságai." S idézi a Szonettregény két strófáját: 
fogat fogért fogadni fognak: / határozatlanok haboz- 
nak /s határoznak határozók. / Határoznak határozók, / 
évelők mind a névelők, / nemek a hímek és a nők, / nyel- 
veik ragasztékolók. 

A lírikus gyakran emlegette az , örök pillanatot", 
már mint hogy ő abban él (vagy kellene élnie). Vitéz 
szerint ez azért nem egyenlő a ,carpe diem efémer 
fiozófiájával, de a jézusi megváltásgondolattal sem 
állítható párhuzamba". A Szonettregény pedig nem 
regény, nincs összefüggő története (mint például az 
Anyeginnek), hanem lírai mű, szellemi kalandozás: ,a 
felelőtlenség gyönyörűsége". Csontosnak követője is 
akadt, az ő mintájára Miklye Zsolt írt újabban szonett- 
regényt, vagyis ,szonettet a köbre emelve". 

A költő nyolcadik verseskötete volt a Para című, 
amely sajátos ,összehasonlító irodalomtörténet". 
Bornemisza Pétert így parafrazálja, korszerűsíti: , En- 
gemet üldöznek az tőzsdék s az bankok, / Rolls-Roy- 
ce-ok zúzzák az műanyag Trabantot, / Vajon mikor 
lészen Budán maradásom? / Zálogba csaptak az ma- 


Csontos János és monográfusa, Vitéz Ferenc Debrecenben a 
Nagyerdőn (fotó: magánarchívum) 


gyari urak, / Damaszkuszba térítvén lenini utat, / Va- 
jon mikor lészen Budán maradásom?" Bizony itt a líri- 
kus nem tagadhatja le a zsurnalisztát. (Mondjuk Tóth 
Árpád versirodalmán nem látszik ennyire, hogy a köl- 
tő egyszersmind újságíró is volt. Adynál sem.) Cson- 
tosnál a két nyelv: a versnyelv és a (saját) sajtónyelv 
nincs mindig szikével elkülönítve egymástól. 

E sorok írójának szerény véleménye szerint nem 
kellett volna támadási felületet adni azzal, hogy 
Csontos és Dante között egyfajta párhuzamot von 
a monográfus, azt sugallva, hogy érdemben-nagy- 
ságban Csontost Dante közelében kell elképzelnünk. 
Attól még lehet valaki nagyon jó költő, író, hogy nem 
Dantéval egy sorban van a helye. 

Azt mondhatjuk, hogy könyv és tárgya, szerző és 
szerző méltók egymáshoz. Amiképpen Csontos (talán 
valóban) megkerülhetetlen, amikor a jelen magyar 
költészetéről, próza- és közírásáról beszélünk, úgy 
Vitéz monográfiája mindig megkerülhetetlen lesz, 
amikor Csontos János pályájáról, írásművészetéről 
beszélünk, beszélnek. Vajon születik-e egyáltalán va- 
lamikor valaki tollából Csontosról egy ehhez fogható 
összegző elemzés? (Coldweel, Könyvek, Budapest) 


CTÁMIRAMNAINÁ 25 


Költök istenes versei 


ADY ENDRE (1877—1919) 


Ady 99 éve hunyt el. Református szellemben nevelke- 
dett (Zilah, Debreceni Kollégium), de főleg a nagyvá- 
radi évek és a Léda-szerelem idején, fiatalon dacosan 
tagadta a vallást és bírálta az egyházat. 1906 után 
betegsége súlyosbodott, gyakran látogatott haza 
Érmindszentre, és gyermekkora emlékei, vallásos- 
sága felszínre törtek. . Szabadgondolkozó vagyok"- 
mondta magáról. Nem volt vallásos ember, nem élt 
az egyház szolgálataival, de megvolt lelkében a hitre 
való törekvés. A halál állandó közelsége, az otthonta- 
lanság, a lelki béke megtalálásának igénye vezette el 
végül a költőt Istenhez. 

Ady költészetére 1908-1912 között jellemzőek az 
Istenes versek. (Krisztus-kereszt az erdőn, Inádság há- 
ború után, A Sion-hegy alatt, Hiszek hitetlenül Istenben, 
Istenhez hanyatló árnyék.) 


Az Isten balján című versében írta, hogy Isten megfog- 
hatatlan jelenség, csupán egy biztos: 

Isten van valamiként 

Minden gondolatnak alján. 
A költő számára a halálból is vezet út Istenhez, a hit- 
nélküliségből azonban nem. 


Álmom az Isten (részlet) 
Batyum: a legsúlyosabb Nincsen, 
Utam: a nagy Nihil, a Semmi, 
A sorsom: menni, menni, menni 
S az álmom: az Isten. (...) 


Egy gyermekkori élményét idézi fel, amikor ap- 
jával ,a két nyakas, magyar kálvinista" az erdőben 
beszélgettek Istenről. Az apja vallásos, míg ő elutasí- 
totta Istent. Húsz évvel később már bántja az akkori 
tagadás. 


Krisztus-kereszt az erdőn (részlet) 
Apa, fiú: egy Igen s egy Nem, 
Egymás mellett dalolva ültünk 
S miként az Idő, úgy röpültünk. 
Húsz éve elmúlt s gondolatban 


Ott röpül a szánom az éjben 
S amit akkor elmulasztottam, 
Megemelem kalapom mélyen. 
Ott röpül a szánom az éjben. 


Imádság háború után (részlet) 
Uram, háborúból jövök én, 
Mindennek vége, vége: 
Békíts ki Magaddal s magammal, 
Hiszen Te vagy a Béke. (...) 


A hitetlenség megvallása mellett megszólal a hin- 
ni akarás szándéka is: 


Hiszek hitetlenül Istenben 
Hiszek hitetlenül Istenben, 
Mert hinni akarok, 
Mert sohse volt úgy rászorulva 
Sem élő, sem halott. (...) 
Isten, Krisztus, Erény és sorban 
Minden, mit áhítok 
S mért áhítok? - ez magamnál is, 
Óh, jaj, nagyobb titok. 


Az Úr érkezése 
Mikor elhagytak, . 
Mikor a lelkem roskadozva vittem, 
Csöndesen és váratlanul 
Átölelt az Isten. 
Nem harsonával, 
Nem jött néma, igaz öleléssel, 
Nem jött szép, tüzes nappalon 
De háborús éjjel. 
És megvakultak 
Hiú szemeim. Meghalt ifjúságom, 
De őt, a fényest, nagyszerűt, 
Mindörökre látom. 


Ady virtuóz módon használja a magyar nyelvet, 
szinte pár szóból megérteti a mély gondolatokat. 


összeállította: BIELICZKYNÉ BUZÁS ÉVA 


DR. KovÁcs BÉLÁNÉ 


Gönczy emlékhelyek 


Fiumei úti Nemzeti sírkert 


Gönczy Pál születésének 200 éves és halálának 125 
éves évfordulója volt a 2017-es esztendő. A kettős év- 
fordulóra tekintettel, és a Hajdúszoboszlói Polgári Ol- 
vasókör kérésére, a Nemzeti Örökségvédelmi Intézet 
felújította Gönczy Pál síremlékét a Fiumei úti Nemzeti 
Sírkertben. 


[A 
szü IBOSate ht. 
ves I894ápun IS 


Ez a B295. számú sírhely a a Fiumei úti Nemzeti Sír- 
kertben, régi nevén a Kerepesi úti temetőben. (a szerző 
fotója) 

Gönczy Pál 1892. január 10-én hunyt el karácsondi 
birtokán, és javár 13-án temették el a kerepesi úti köz- 
temetőben, a családi síroltban. 1879-ben itt temették 
el 17 éves lányukat Ilonát, akinek halálára Arany János 
írt sírverset: 


BZ) e ara a ielözezet 
VA Ben alatt [// 
Sgt e [d 


Elnem aludt lámpám, csak, mint nem földi mennyasszony 
Hoztam el: éjfélkor várni az égi Jegyest. 
Könnyetek értem hát, szüleim, már omlani szünjék, 
Balzsamot, ím, mennyből hint Ilonátok alá. 

A sírvers Arany János Őszikék című versesköteté- 
benis megtalálható. 

Később a családi sírba temették 1893-ban Mariska 
nevű unokáját, 1895-ben feleségét és 1913-ban leg- 
idősebb fiát, Pált. Gönczy Pált 1892. január első nap- 


jaiban gyorslefolyású influenza betegítette meg, és ez 


okozta halálát is. 

,GÖNCZY PÁL holttestét Karácsondról Budapestre 
szállították, s a Kerepesi-úti temető halottas házából 
temették el, e hó 13-ikán délután. A ravatalt sok ko- 
szorú borította. Megjelentek a gyászoló család tagjain 
kívül b. Fejérváry Géza miniszter, Berzeviczy Albert ál- 
lamtitkár, Szalay Imre, Markusovszky Lajos, Szathmá- 
ry György miniszteri tanácsosok, több egyetemi tanár, 
Tisza Lajos gróf, továbbá a református főgimnázium 
é s az állami ipariskola professzorai. A koporsó fölött 
Szász Károly ref. püspök hosszabb beszédet mondott, 
mely után a ref. teológia énekkara gyászdalt énekelt. 
A halottat a Gönczy család sírboltjába helyezték örök 
nyugalomra." (Vasárnapi Újság 1892. január 17.) 

Gönczy Pál haláláról az Akadémiai értesítő 1892. 
évi februári számában jelent meg nekrológ, de a kora- 
beli újságok is megemlékeztek Gönczy Pálról. 

Gönczy Pál meghalt. A magyarországi tanító-világ 
egyik büszkesége, Gönczy Pál nyugalmazott miniszte- 
ri tanácsos, f. hó 10-én Karácsondon meghalt. A Hajdu- 
ságban született, Hajdu-Szoboszlón, s néptanító lett." 
(Debrecen-Nagyváradi Értesítő 1892. január 17.) 

Különösen nagy érdemei vannak Gönczynek az 
iskolák anyagi helyzetének, nemzeti missziójának, is- 
kolai épületeknek és új polgári iskolák szervezésének 
munkájában." (Vasárnapi Újság 1892. január 17.) 

Napjainkban Gönczy Pál nevét viseli három álta- 
lános iskola: Hajdúszoboszlón, Józsán, Karácsondon, 
egy szakközépiskola Tapolcán. Első igazgatóját tisz- 
teli Gönczy Pál személyében a budapesti Lónyai Utcai 
Református Gimnázium. 

A felújított síremlék méltó zarándokhelye lehet 
a Gönczy Pálra emlékező diákoknak, és Gönczy Pál 
szellemiségét tisztelőknek. Ma is érvényesek Széche- 
nyi István szavai: , Ha tudni akarod, hogy egy nem- 
zet mennyire becsüli a múltját, nézd meg a temetőit." 


Pedagógusok arcképcsarnoka 


HALÁSZ FERENC (Debrecen, 1933. január 8. — Haj- 
dúszoboszló, 2015. július 4.) magyar-latin szakos kö- 
zépiskolai tanár, igazgatóhelyettes 


1933-ban született Debrecenben, 3 gyermekes 
család legfiatalabb tagjaként. Édesapja, Halász Fe- 
renc férfiszabó, édesanyja, Molnár Margit háztartás- 
beli volt. Sándor nevű bátyja a II. világháborúból nem 
tért vissza. Margit nővére 1982-ben halt meg 60 éve- 
sen. 

Tanulmányait Ferenc szülővárosában kezdte el, és 
ott is fejezte be. 1952-ben érettségizett a Fazekas Mi- 
hály Gimnáziumban. 1956-ban a Kossuth Lajos Tudo- 
mányegyetemen szerzett magyar szakos középiskolai 
tanári diplomát. 

Felesége, Piroska így emlékszik az együtt töltött 
időkre: ,Évfolyamtársak voltunk. Az egyetemen sze- 
rettük meg egymást. 1956-ban végeztünk. Az elhelyez- 
kedésnél Ferenc Hajdúszoboszlón az akkor Irinyi János 
nevét viselő gimnáziumban (ma Hőgyes Endre Gimná- 
zium és Szakközépiskola - a szerk.) kapott állást, én a 
berettyóújfalui gimnáziumban. A távolság semmit nem 
változtatott érzelmeinken. 1957 nyarán összeházasod- 
tunk. Hajdúszoboszlón telepedtünk le. Én a középiskolai 
kollégiumban főhivatású nevelőtanári kinevezést kap- 
tam. 

Szeretetben és boldogságban, egymás hivatását 
segítve éltünk harmonikus házasságban 58 évet. Bol- 
dogságunkat teljessé a gyermekek érkezése tette (Laci 
1960, Pisti 1965). Házasságunk szilárd alapja az egy- 
máshoz fűződő érzelmeken túl egymás személyiségé- 
nek tiszteletben tartása volt. Az élet adta nehézségeket 
összefogva együtt győztük le. A problémákat megbe- 
szélve, együtt oldottuk meg. A sors kegyetlen döntése 
véget vetett szép házaséletünknek. Ferenc 2015. július 
4-én váratlanul elhunyt." 

Feri a magyar nyelv és irodalom mellett latin 
nyelvet is tanított, mert 1961-ben az Eötvös Loránd 
Tudományegyetemen latin kiegészítő szakon tett 
vizsgát. Két tanítványa a középiskolai tanulmányi 
verseny döntőjébe jutott. Tíz évig — 1980-tól nyug- 
díjazásáig — a magyar munkaközösség vezetője volt. 
Osztályfőnöki feladatokat is ellátott, és huzamosabb 
ideig igazgatóhelyettes volt. Hét éven keresztül ő 
szervezte a drezdai szakközépiskolával kialakult tanu- 
lócsere-programot. 


1959-ben osztályával előadták Jankovich Ferenc 
Az aranypróbás legény című négyfelvonásos drá- 
mai mesejátékát, melynek bemutatóján a szerző is 
megjelent. Káposztás Istvánné Soós Erzsébet, volt 
tanítványa, később kolléganője, mai napig nagy sze- 
retettel emlékszik vissza erre az előadásra, mert ő is 
részese, szereplője volt a darabnak. 

Dr. Rózsa Erzsébet, volt tanítványa ilyen emléket 
őriz tanáráról: , Halász tanár úrral az osztályteremben 
nem találkoztunk naponta. Sokszor csak a folyosón lát- 
hattuk. Így lassan, de annál mélyrehatóbban alakult ki 
bensőséges kapcsolat vele. Visszafogott, szerény em- 
ber volt, akiről azonban hamar kiderült, hogy szakma- 
ilag és emberileg magasra tette a mércét. De ezt nem 
verte nagydobra, a szerénysége és a szakmai alázata 
akadályozta ebben. Csak a gimnáziumi évek első idő- 
szakának vége felé vált világossá számomra: a csendes 
és mindig korrekt fellépései és megnyilvánulásai mögött 
átlagon felüli emberi méltóság, szakmai igényesség és 
hivatásával szembeni alázat volt. S ami akkoriban rit- 
ka és egészen különös megnyilvánulás volt: tisztelet- 
ben tartotta a diákjait egyénekként is, és nem akart 
bennünket az seszmékrőlx sem meggyőzni. Fiatalként 
az ember az ilyen emberi tulajdonságokat és értékeket 
nem feltétlenül érzékeli és értékeli. Természetesnek ve- 
szi, de nem gondolkodik el ezen. Én legalábbis egészen 
biztos nem érzékeltem és nem értékeltem azt az emberi 


nagyságot, amelyet megpróbáltam az imént szavak- 
ba önteni. Halász tanár úr engem akkor mással raga- 
dott meg. Azzal, hogy ő volt a magyartanárom. Talán 
nem nagyképűség azt mondani: jó voltam magyarból. 
Reálosztályból sokféle elképzelés után végül magyar 
és történelem szakra jelentkeztem, és felvettek a KL- 
TE-re Debrecenbe, ahol a magyar szakot is — mondom 
szerénytelenül — kiemelkedő eredménnyel végeztem. 
Mindezt legalább most — tudom: fájóan későn — mégis 
szeretném Halász tanár úrnak megköszönni. Kérem őt, 
bárhol is legyen, fogadja el a köszönetemet és hálámat 
a magyarórákért és azért az emberségért, amelyről ne- 
künk akkor és ott folyamatosan tanúbizonyságot tett! 

Nem tudok eléggé a sorsnak hálát adni azért, hogy 
a Hajdúszoboszlói Hőgyes Endre Gimnázium diákja le- 
hettem négy éven át, és hogy olyan tanáraim voltak, 
akik szakmailag és emberileg egyaránt magasra tették 
a mércét — mindegyikük a maga módján. Bizonyos va- 
gyok abban, hogy ez mindnyájunkban nyomot hagyott: 
a tanáraink életre szóló mintát adtak nekünk ember- 
ségből és szakmai igényességből. Igyekeznünk kellett és 
kell mindmáig, ha nem akarunk túlságosan lemaradni 
mögöttük." 

Halász Ferenc aktív tagja volt a hajdúszoboszlói 
Bárdos Lajos Városi és Pedagógus Énekkarnak. 2005- 
ben jelent meg könyve Török Zoltánról, az énekkar 
alapító karnagyáról. Társszerzője volt A kórus (2006) 
és Márton Antal, a néptanító (2012) című könyvnek. 
Rendszeresen publikált a Hajdúszoboszló c. lapban és 
a Szókimondó periodikában. 

T. Kiss Endre, volt kórustársa így emlékszik rá: , Ta- 
nár úr lélekben köztünk van, és köztünk marad. Mi ket- 
ten az énekkaros, több évtizedes, élményekben gazdag 
munkában kerültünk emberi és jó baráti kapcsolatba. Az 
énekkari próbákra precízen járt, szorgalmasan megta- 
nulta a szólamát, a fiataloknak példát mutatott. Szó- 
lamvezetőként most is felidézem azt, ahogy a lassabb 
tempóban való haladásra, a türelmesebb kitartóbb 
munkára ösztönzött. Ilyenkor mint tapasztaltabb szólt, 
és teljesen igaza volt. A megtanult művek művészi érté- 
keit hangversenyek alkalmával együtt élvezhettük. 

Sokszor beszélt családjáról, személyes történe- 
tekről. Büszke volt fiaira és unokáira. Stílusa, irodalmi 
igényessége és fogalmazásai egyaránt példamutatóak 
voltak. Nem véletlenül kérték meg, hogy az énekkar út- 
jairól, szerepléseiről írjon cikkeket, melyek a helyi újság- 
ban rendszeresen megjelentek. Élete végéig az énekkar 
hűséges krónikása maradt. A vidéki utakon és kirándu- 
lásokon a kötetlen programok időszakában gyakran sé- 
táltunk együtt. Minden műemlék, városrészlet őszintén 
érdekelte, a kíváncsiság és az ismeretlen megismerésé- 
nek öröme, tudásvágya gyarapítása egyaránt hajtotta. 
Ezeken a sétákon sportosságát, állóképességét nem si- 
került felülmúlnom." 

Munkája elismeréseként többször kapott kitünte- 
tést: Miniszteri dicséret (1972), Oktatásügy Kiváló 
Dolgozója (1975), Pedagógus Szolgálati Emlékérem 
(1994), Gönczy Pál Díj Hajdúszoboszló Város Pedagó- 
giájáért (2013). 

Fülöp Mihály a Karácsony Sándor Pedagógiai Egye- 
sület elnöke azon az emlékülésen, amelyet Halász 
Ferenc halálának első éves évfordulóján rendeztek, 
így méltatta tevékenységét: , Feri a Karácsony Sándor 
Pedagógiai Egyesületnek szinte megalakulásától kezd- 
ve tagja volt. Nevéhez fűződik a hajdúszoboszlói tag- 


Átveszi a Gönczy Pál Díjat Hajdúszoboszló polgármesterétől 
(2013) 


szervezet megalakítása, szervezése, vezetése. Lelkes 
szervezőmunkája eredményeként a tagszervezet lett 
a legnagyobb létszámú csoportunk Debrecenen kívül. 
Lelkes tevékenysége eredményeként együtt tartotta a 
csoportot, szorgalmazta az aktív részvételt, szervezte 
az egyesületi kirándulásokat, amin maga is részt vett. 
Jó kapcsolatot alakított ki az iskolákkal, a pedagógu- 
sokkal, nem utolsósorban az önkormányzattal, mely- 
nek példaszerű támogatása nagymértékben segítette 
értékőrző munkánkat. 

Örömünkre szolgált az is, hogy rendszeresen írt arc- 
képvázlatokat a megjelenő köteteinkben, emléket állítva 
ebben Hajdúszoboszló elismert pedagógusainak, iskolái- 
nak és természetesen a városnak, melyben azok az alko- 
tó munkát végző pedagógusok éltek, kiknek a munkás- 
ságát a szűkebb közösség, de a város is nagyra értékelte. 

Egyesületünk szerkesztőbizottsági tagjaként rend- 
szeresen részt vett üléseinken, segítette döntéseinket. 
Számíthattunk rá nagyobb rendezvényeink lebonyolí- 
tásakor és a szerkesztői munkában. Az ő munkássága 
is hozzájárult ahhoz, hogy életrajzi sorozatunk ma már 
a Hajdú-Bihar Megyei Értéktár része. Olyan embert, 
kollégát ismertem meg személyében, aki mindig pontos 
munkatárs volt. Halk szavú, csendben megérkező, aki 
egyszer csak ott volt. Elmaradhatatlan aktatáskájában, 
rendben, feldolgozásra ott volt a várt írásos anyag. Hoz- 
zászólalásaiban pontosan, választékosan fogalmazott, 
soha, senkit meg nem sértett. Törékeny, szikár alkatáról 
alig tételezhettük volna fel, hogy rendszeresen sportol: 
úszik, kerékpározik, tornázik. 

Szerette a közösséget, amelyikkel együttműködött, 
és ahol feloldódott. Egy kollégája véleménye szerint a 
klasszikus humán műveltség megjelenítője volt. Szemé- 
lyisége, jelenléte hiányozni fog egyesületünkből, de Úgy 
gondolom, a városból is. 

Ha egyesületünk jelmondatát idézem, xAz emlé- 
kezet értéket mentx, úgy azt hiszem, Halász Ferenc 
kollégám, tagtársunk munkássága során sok szellemi 
értéket mentett meg az általa megírt életrajzokkal a 
városnak, és egyben sok új értéket is teremtett közös- 
ségi munkája során. A sors szigorú rendelése úgy hozta, 
hogy most mi dolgozzuk fel az ő munkáséletének ránk 
maradt hagyatékát. 

Egy Lao-ce idézettel — mely úgy vélem jellemző rá 
— fejezem be a visszaemlékezést: xAlkotni, adni, majd 
visszavonulni: ez az égi bölcsessége." 

Ugyanazon az emlékülésen Kocsis Róbert, az önkor- 
mányzat Igazgatási, Nevelési, Egészségügyi és Szoci- 
ális Bizottsága részéről így gondolt vissza rá: , Szinte 
kortalan volt. Többször segítette a bizottságnak az egye- 
sületi munkáját. Szolgálatkészség és jó modor volt a 
jellemzője. 

Legutóbb, amikor a bizottságunk döntött az egye- 
sületnek a rendezvény támogatásával kapcsolatos 
kérelméről, a képviselők többsége is megosztotta vele 
kapcsolatos emlékeit. A Halász Ferenc Emlékülés meg- 
hívóján szereplő idézet így szólt: , Minden ember addig 


él, amíg emlékeznek rá". Biztos vagyok benne, hogy a 
tanár úr sokáig velünk lesz emlékeinkben." 

Bieliczkyné Buzás Éva, a zene és a költészet ápo- 
lásáért létrehozott az Emlékszoba Alapítvány elnöke 
így emlékszik tanár úrra: ,, Halász Ferenc alapító tagja 
és az egyik leglelkesebb résztvevője volt irodalmi dél- 
utánjainknak. Jelenléte mindig emlékezetes marad szá- 
munkra. A gyerekekhez, fiatalokhoz minden szereplés 
után odament, és véleményt mondott, néha dicséretet, 
máskor útbaigazítást. 

Nekem személy szerint is van köszönni valóm Halász 
Ferencnek. Amikor férjem, Bieliczky Joó Sándor össze- 
gyűjtött verseiből és írásaiból akartam egy-egy váloga- 
tott kötetet összeállítani, akkor őt kértem meg, hogy a 
nagy munkában segítsen. Ezt ő nagyon szívesen meg- 
tette. Három évig dolgoztunk szorgalmasan, amíg el- 
készültünk. Ő írta a verseskötethez az Előszót, az írások 
könyvéhez pedig az Utószót. Felbecsülhetetlen értéke 
van számomra a Váci Mihály és Bieliczky Joó Sándor köl- 
tészetének közös vonásai című tanulmányának. Ezek- 
ben az írásokban benne vannak Halász Ferenc nemes 
érzései, irodalom iránti szeretete és elkötelezettsége is. 

Köszönöm Halász Ferencnek, hogy megosztotta ve- 
lem és velünk szellemi kincseit." 

László fia elektronikai műszerész, informatikus 
mérnök, gépjárművezető-oktató, masszőr, és még 
sok egyéb végzettséggel rendelkezik, 32 évig aTIGÁZ- 
nál dolgozott. István fia pedig élelmiszeripari főiskolát 
végzett, Szegeden a tejüzemben talált munkát. 

Halász László így emlékszik édesapjára: , Engem 
és az öcsémet mindig nagy szeretettel, xszelíd szigorú- 
sággalx nevelt. Kicsit xkatonásanc is, hiszen fiúk vol- 
tunk, várt ránk a katonaság. Az élet minden területén 
hasznát vettem annak, hogy sportos életmódra, férfi- 
as viselkedésre, kitartásra, pontos munkára szoktatott 
minket. Persze a játéknak, a szórakozásnak is megvolt 
a helye, de az első mindig a kötelesség (gyermekkorban 
elsősorban a tanulás) volt. Nálunk nem volt sdélig al- 
vásx a nyári szünetben sem, reggel kilenckor kezdett 
bennünket ébreszteni, ekkor sokszor énekelt nekünk 
részleteket operettekből, zenés filmekből. Legkésőbb fél 
tízkor viszont fel kellett kelnünk. Ezután jött a reggeli 
torna, a mosdás stb. Vitt minket magával a gimnázium 
tornatermébe tornázni. Nyáron úszni tanított. Tanítási 
időszakban délutánonként mindig meg kellett beszélni 
vele, mit fogunk csinálni, mennyi időt fordítunk tanu- 
lásra, hova, kivel megyünk utána játszani, sportolni. Be 
kellett osztani az időt. Személyes példamutatásával is 
xneveltx minket, láttuk, ahogy élt, dolgozott minden 
nap (pl. otthon végzett dolgozatjavítások). Engem is 
tanított négy évig magyarból. Eleinte nagyon szokat- 
lan, különleges érzés volt, hogy apu tanít. Egy biztos, 
az anyagot mindig pontosan, érdekesen adta le az órán. 
Ennek nagy hasznát vettem a szóbeli érettségi vizsgán, 
ahol Juhász Gyula Milyen volt... c. versét kellett elemez- 
nem. A verset megkaptam, ahogy elolvastam, egy az 
egyben eszembe jutott, ahogy apu elemezte az órán. 


HALÁSZ FERENC - SZÉLES ANIKÓ 


MÁRTON ANTAL, 
A NÉPTANÍTÓ 


Hajdászoboszló, 2012. 


Ötöst kaptam a szóbelire, pedig nem készültem ebből a 
témából, csak felidéztem az órán hallott anyagot. 

Minden nyáron elvittek a szüleink üdülni bennün- 
ket a hegyekbe vagy a Balatonra. Sokat túráztunk, a 
gyaloglások közben is mindig mesélt, tanított. Sok- 
szor énekelt is, szép hangja, jó zenei hallása volt. 
Gondtalan, vidám, kiegyensúlyozott gyermek- és ifjú- 
kort biztosítottak édesanyámmal együtt számunkra. 
A négy fiúunokával is nagy örömmel foglalkozott." 

A költő szavával mondom: 

sHallgatott s némán birkóztál vele. 

Most már simulnál, mint a régi gyermek. 

Lázadásodnak nincs ellenfele, 

s tudod már: holt apák jobban nevelnek. c 

(Áprily Lajos: Az apa)" 

Halász István így idézi fel apja emlékét: , Gyermek- 
ként, serdülőként s később is egy nagyon stabil, mély 
barátságot éreztem a közelében. Ha telefonon beszél- 
gettünk, akkor is. Sallangmentesen beszélt velünk, de 
sosem éreztem unalmasnak, amit mondott. Megnyil- 
vánulásaiból a jobbító és tanítási szándék sugárzott, de 
soha nem volt kioktató. Egyszerre volt komoly és derűs, 
jó volt a közelében lenni." 

Végezetül, ki tudná hitelesebben megítélni egy 
pedagógus tevékenységét mint egy tanítvány vagy 
egy kolléga. Sárkányné Kertész Éva a Hőgyes Endre 
Gimnázium és Szakközépiskola igazgatója egyszerre 
volt mindkettő. Ő így gondol vissza rá: , Egész életével, 
munkásságával, pedagógiai tevékenységével a közös- 
séget szolgálta. Sok-sok nemzedéknek volt tanára, ta- 
nítója. Élete példa; senki máshoz nem fogható szemé- 
lyisége legenda. Szolgálati idejének 38 éve alatt tanulók 
százaival került kapcsolatba, gyakorolt hatást életükre, 
mindennapjainkra, így többek között rám is. 

Az első emlékem mint középiskolai tanuló, onnan 
származik, amikor végzősként elindultam a földrajz 
OKTV-n, és továbbjutva megírtam a beadandó dol- 
gozatomat; ő mint ezzel a feladattal megbízott igaz- 
gatóhelyettes, vette a fáradságot, és átolvasta a dol- 
gozatomat, javítva annak stilisztikai hibáit, mondván, 
csak minden szempontból tökéletes művet adjunk ki a 
kezünkből. 

Az a pedagógus volt, akinek nemcsak hivatása volt 
a tanítás, hanem életcélja is. Lelkiismeretes, odaadó 

ú 
munkájának köszönhetően nemcsak tanította, hanem 
nevelte is a rábízott gyerekeket. Valami áradt belőle, 
amit akkor gyerekfejjel nem tudtam megfogalmazni — 
és csak később, amikor volt szerencsém tantestületének 
tagja lenni — értettem meg. Ez az a tekintély, ez az a 
szakmaiság, ez az az elkötelezettség, ami nem tanul- 
ható, nem erőszakolható ki, nem függ az ember külső 
megjelenésétől, hangerejétől, hatalmától, hanem az 
egyéniségében rejlik. 

Őszintén tisztelték őt tanítványai, a szülők, a peda- 
gógustársak egyaránt. Megmagyarázhatatlan nyuga- 
lom, csendes derű vette körül, a közelében biztonság- 
ban érezhette magát az ember. Igazságosság és minden 
ember felé egyaránt megnyilvánuló segítőkészség jel- 
lemezte. Véleményét soha nem erőszakolta másokra. 
Észrevételei, tanácsai mögött nagy szakmai tudás, pe- 
dagógiai tapasztalat és emberi bölcsesség húzódott, 
ezért volt hiteles minden megnyilvánulása. 

Pontos és lelkiismeretes munkavégzését példaként 
lehet a fiatalok elé állítani. Pályakezdő fiatal tanártár- 
sainak sokat segített a beilleszkedésben, a szakma elsa- 
játításában. Munkáját végig a fiatalos tenni akarás, az 
újítás jellemezte. Halk beszédével, egyenes tartásával, 
komoly tekintetével önkéntelenül is tiszteletet keltett 
az emberekben. Kiegyensúlyozottság, önfegyelem és 
mértéktartás sugárzott belőle. 

Nyugdíjas éveiben is részese akart lenni, ha csak 
gondolatban is, a gimnázium életének. Bármikor és bár- 
hol találkoztunk, mindig volt hozzám egy kedves szava, 
kérdéseiből kitűnt, hogy őszintén érdeklődik az iskola, 
a kollégák, a pedagógusok sorsa iránt. Minden iskolai 
rendezvényen számíthattunk megtisztelő jelenlétére, 
s mindig nagyon jól esett az általa megfogalmazott 
elismerés, a gratuláció. Mert a szavának súlya volt, az 
elismerésének pedig értéke. S mit hagyott örökségül ne- 
künk? Az alapokat, amire építkezni lehet, amikor tenni 
akarunk a jövő ifjúságáért. A példát a pedagógusról, aki 
szívvel-lélekkel végzi a rábízott gyermekek nevelését, 
oktatását. 

Mi, akik ismertük őt, gazdagabbaknak érezhetjük 
magunkat, mert lényében testesült meg mindaz, ami az 
embert EMBERRÉ és PEDAGÓGUSSÁ teszi." 

Egykori tanítványa, 
NÉMETNÉ DÁVID IRÉN ny. tanító 


Sárguló lapok között 


VÁROSI KÖZGYŰLÉS 


(Cs. M.) A városi képviselőtestületnek december hó 
23-án Dr. Fekete László polgármester elnöklete alatt 
megtartott rendkivüli közgyülésében a következő 
ügyek tárgyaltattak: 

Nyugdijválasztmány javaslatára elrendelte a köz- 
gyülés, hogy a városi tisztviselők a szolgálatba lépé- 
sük napjától 1917. december 31-éig esedékes nyugdij- 
hozzájárulási dijaikat 1918. január 1-től kezdődőleg 60 
hónap alatt, 60 egyenlő részletben fizessék be, illetve 
ezen dijakat a pénztár minden tisztviselő fizetéséből 
havonként vonja le. Az 1918. évtől esedékes dijak 
szintén havonként, de 12 hónapi részletben lesznek 
levonandók. A visszamenőleges dijak 17500 koronát, 
az ezután esedékes dijak pedig mintegy 3400 koronát 
tesznek ki évenként. 

A városi tisztviselők és alkalmazottaknak 1917. no- 
vember 1-től 1918. december 31-éig terjedő 14 hónapi 
ujabbi háborus segélyét a képviselőtestület 116332 
kor. 22 fillérben állapította meg. Ezen háborus segélyt 
az államkincstár fogja viselni. 

Kiskoru Császi Ilona itteni illetőségét a képviselő- 
testület elismerte. 

A ,Magyar Adria" egyesületbe a város három évre 
évi 12 korona tagsági dij fizetése mellett rendes tag- 
nak belépteti s egyszersmind felkérte a helybeli egy- 
házakat és pénzintézeteket is a belépésre. 

A városi tanács bemutatta a néhai Kovács Gyula 
nyug. alispán által tett községi jellegü tanyai iskolára 
vonatkozó alapitványról elkészitett alapító levelet. Az 
alapitvány 50 hold 1092 négyszögüöl ingatlan és 31616 
korona készpénzből áll, amelynek évi jövedelme átla- 
gosan 4000 korona lesz. Az alapitvány célja egy köz- 
ségi jellegü tanyai iskola felállítása oly módon, hogy 
annak jövedelme mindaddig tőkésitessék, míg abból 
egy iskola felépithető leend, azontul pedig azon föld- 
nek évi jövedelme az iskola fentartására fordittassék. 
Az iskola a hagyományozott földnek dombos részén, 
a hol valamikor tanya állott állitandó fel. 

A képviselőtestület a bemutatott alapitó levelet 
elfogadta s azt jóváhagyás végett a vármegyére be- 
terjeszteni rendelte, egyszersmind kimondotta, hogy 


hálája jeléül az alapítványt tevő Kovács Gyula arcké- 
pét a háboru után az alapitványiskola részére megfes- 
teti s addig is míg az iskola felépíthető lesz, az arcké- 
pét a polgármester hivatalos helyiségében helyezi el. 

Márton Jakab fuvaros 1918. évben 4200 koroná- 
ért hajlandó elvállalni a fuvarozási teendőket, mert a 
megváltozott viszonyok folytán 2 embert és 4 lovat 
éjjel nappal szolgálatban tartani ezen összegen alul 
nem lehet. A közgyülés ezt méltányolva az ajánlatot 
elfogadta s elrendelte hogy a vállalati szerződés vele 
ily értelemben köttessék meg. 

Városi tanács a Stahler Dániel és Kiss Jánossal az 
ellátatlan lakosság szalonna és zsir szükségletének 
biztosítása céljából kötött szerződést bemutatta. A 
közgyülés a szerződést elfogatta, kimondta azonban, 
hogy vállalkozók a 120 kilogrammon aluli hizott serté- 
seket is kötelesek a tulajdonostól átvenni. 

Herczeg Bálint inditványára a képviselőtestület 
elrendelte, hogy az éjeliőrség január 1-től kezdve ál- 
littassék fel. 


HIREINK 


A CSÁNGÓK FELSEGITÉSE. Karácsony elsőnapján meleg 
szeretettel karolta fel városunk közönsége a közénk 
szakadt bukovinai csángó családokat. A városi és egy- 
házi elöljáróságoknak lapunkban megjelent felhivá- 
sára rengeteg adomány gyült egybe a városgazdai 
hivatalban. Sok száz csángó testvérünk nyomorán 
lett enyhítve. 25-30 kilós csomag jutott minden csa- 
ládnak. Száz és száz csángó testvérünk örömkönyüje 
csordult ki a város polgárainak nemes szivüségén. Er- 
ről ismernek reánk, hogy a magyarok, hajduszobosz- 
lóiak vagyunk. Csak igy legyen ezután is. 


A CSALÁD UTOLSÓ FIÁNAK VÉDELME. A király egy mult 
év szeptemberében kiadott parancsában elrendelte, 
hogy az oly családok életben maradt fiait, mely csa- 
ládok két vagy több fia elesett már és a hatgyerme- 
kes családapákat, amennyiben a harcoló csapatokhoz 
lennének beosztva, oly helyeken alkalmazzák, ahol az 
állandó tüzhatásának nincsenek kitéve. A honvédelmi 


miniszter intézkedése értelmében az ilyen helyzetü 
katonák hozzátartozói az elsőfoku közigazgatási ha- 
tóságnál adhatják be kérvényeiket. Ezt a kérvényt, ha 
az a hadrakelt seregnél beosztottakra vonatkozik, a 
harctéren levő illető ezredparancsnokságához kell ci- 
mezni és benne a kimélendőnek beosztását és tábori 
postaszámát is fel kell tüntetni. A póttesteknél ideig- 
lenesen beosztottakra is a kérvény az illető pótzászló- 
aljparancsnoksághoz cimzendő. A kérvényhez családi 
értesítőt is kell csatolni. A családi értesítő adatait a 
polgári hatóság igazolja. Az utóbbi időben sok olyan 
kérvény is érkezik be, melyek királyi parancsirat köve- 
telményeinek nem felelnek meg. Igy igen gyakran az 
egyetlen fiu kimélését kérik, míg a királyi rendelkezés 
csak az utolsó életbenmaradt fiuról szól. Az ilyen, a 
feltételeknek meg nem felelő kérvényeket természe- 
tesen elutasítják. 


Független Hajduság 
Hajduszoboszló, 1918. január 6. 


BÁL NÉLKÜL 


Hasztalan mutatja a naptár január 6.-ától február 9.- 
éig a farsangot, ebben az évben nem gyuladnak ki a 
bálozó termek, a komoly időnek megfelelően ez alka- 
lommal nem vigadozunk. Első pillanatra talán visszá- 
san hat ez a hir, mert a multban az volt a magyarázat, 
hogy a mulatozás és bálozás jótékonyan hat a gazda- 
sági életre, forgatja a pénzt, foglalkoztatja az ipará- 
gak nagy részét és amellett társadalmi vonatkozásai 
is számottevőek. Gondoljunk csak arra, hány fiatal 
ismerkedett meg ilyen alkalmakkor és hány boldog 
házasság szövődött a vidám poharazás és zene árnyé- 
kában! 

Most azonban más időket élünk. A magyarság szi- 
nevirága messze orosz földön védi az ezeréves hazát 
és mindazt, amit lélekben, erkölcsben és történelem- 
ben magyarnak mondanak. Nem illik távolétükben 
itthon vigadoznunk. Az ipar és kereskedelem nem 
sinyli meg a bálozás elmaradását, mert oly kötelesség 
hárul rá hadi vonatkozásban, amely elsőrendü teen- 
dő. Így azután a bálozás elmaradása nemcsak illendő 
dolog, hanem gazdasági szempontból is előnyünkre 
válik. 


Független Hajduság 
Hajduszoboszló, 1943. január 3. 


HÍREK 


DR. Kovács MÁTÉ debreceni gyakorló gimnáziumi 
tanárt, városunk kiváló képességü szülöttjét, a debre- 
ceni kir. tankerületi főigazgatóságra helyezték át s a 
tankerület középiskolai szakelőadói ellátásával bizták 
meg. 


Független Hajduság 
Hajduszoboszló, 1943. január 10. 


HÍREK 


A ZSIDÓ HASZONBÉRLETEK FELMONDÁSÁVAL KAPCSOLATOS 
ELJÁRÁSOK GYORSITÁSA, EGYSZERÜSIÍTÉSE. A Budapesti 
Közlöny vasárnapi száma közölte, a 140-1943. M. E. 
számu kormányrendeletet a zsidók mező- és erdő- 
gazdasági ingatlanairól szóló 1942. XV. törvénycikk- 
nek a zsidók által haszonbérelt ingatlanok visszabo- 
csátásával és az ingóságok átvételével kapcsolatos 
egyes rendelkezések tárgyában. A rendelet értelmé- 
ben abban az esetben, ha a nem zsidó ingatlantulaj- 
donos a zsidó haszonbérlőnek felmondott, s a fel- 
mondás alapján per indul, a bíróság soronkivül jár el 
és az átadás kérdésében a haszonbérbeadó kérelmé- 
re részitélettel határoz. A biróság a haszonbérbeadó 
kérelmére itéletét előzetesen végrehajthatónak nyil- 
vánitja, azonban az átadást biztosítékadástól teheti 
függővé. A biztosíték kérdésében szakértőt meghall- 
gatni nem kell s a biztosíték nem lehet nagyobb, mint 
a haszonbérbeadók által átvett ingóságok értékének 
egyhatoda, tehát az az összeg, amit az átvételkor a 
törvény értelmében per nélkül is fizetni kell. A rende- 
let kimondja azt is, hogyha az átengedésre kötelezés 
alapján ingóságokat vettek át, az ingóságokra továb- 
bi végrehajtási cselekményt sem birói uton, sem köz- 
adók módjára foganatosítani nem lehet. Ilyen eset- 
ben a megszerzett jogok azonban az ingóságokért 
járó téritést terhelik. A rendelet intézkedései egyfelől 
lehetővé teszik, hogy a keresztyén haszonbérbeadók 
ingatlanaikat a gazdálkodás folytatása céljából per 
esetébenis mielőbb átvehessék, másrészt biztosítják, 
hogy az állam által átvett ingatlanokon a gazdálkodás 
folytatását az élő és holt gazdasági felszerelésre veze- 
tett végrehajtással akadályozni ne lehessen. 


Független Hajduság 
Hajduszoboszló, 1943. január 17. 


Mit kinál a január? 


Január 6. (szombat) 16 óra 
"ABLAK A VÉGTELENRE" — egyházművészeti 
kiállítás 
A kiállítást rendezi a Görögkatolikus Egyház 
Köszöntőt mond: Fekete András görögkatolikus 
parókus 
Helyszín: Kulturális Központ 


Január 12. (péntek) 18 óra 
PÁNIK A FEDÉLZETEN - zenés komédia 
Rendező: Gergely Róbert 
Helyreszóló belépőjegy: 2.500 és 3.000 forint 
A darab felnőtteknek szól! 
Helyszín: Kulturális Központ 


Január 15. (hétfő) 17 óra 
A SZABÓ LÁSZLÓ ALAPFOKÚ MŰVÉSZETI 
ISKOLA FÉLÉVI VIZSGAKIÁLLÍTÁSA 
Kiállítást megnyitja: Komiszár János Csokonai- és 
Holló László díjas festőművész 
Helyszín: Kulturális Központ 


Január 18. (csütörtök) 17 óra 
VILÁGKÓSTOLÓ - USA (Las Vegas, Miami, 
Grand Canyon) 
Szabó Miklós hivatásos világjáró ételkóstolóval 
egybekötött előadása 
A belépés ingyenes! 
Helyszín: Kulturális Központ 


Január 20. (szombat) 15 óra 
AZ IGAZSÁGTEVŐ NYÚL" 
— mesejáték a Mesekocsi Színház előadásában 
Helyreszóló belépő jegy: 700 forint 
Helyszín: Kulturális Központ 


Január 22. (hétfő) 17 óra 
A MAGYAR KULTÚRA NAPJA 
,Álomkergetők" 
Máthé András fotóművész kiállításának megnyi- 
tója 
Helyszín: Kulturális Központ 


PROGRAMOK 


Január 27. (szombat) 10 óra 
ÉLETERŐ NAP 
Az Életerő Egyesülettel közös szervezésben 
A belépés ingyenes! 
Helyszín: Kulturális Központ 


Január 31. (szerda) 9-18 óra 
LAKOSSÁGI VÉRADÁS 
Szervező: Magyar Vöröskereszt Területi Szerveze- 
te 
Helyszín: Kulturális Központ 


FEBRUÁRI ELŐZETES 


Február 7. (szerda) 18 óra 
Az Orlai Produkció szervezésében 
Simon Stephens: HEISENBERG relatív komédia 
Főszerepben: Ullman Mónika és Benedek Miklós 
Helyreszóló belépőjegy: 3.000 Ft és 3.500 Ft 
Helyszín: Kulturális Központ 


SZAKKÖRÖK 


A KULTURÁLIS KÖZPONTBAN 


Hétfő 
14.30 MATEMATIKA szakkör 5. osztályosoknak 
Kedd 
14.30 MATEMATIKA szakkör 6. osztályosoknak 
15.00 HÍMZŐ szakkör 
16.00 RAJZ szakkör felnőtteknek 
Szerda 
09.00 DERŰS ALKONY NÉPDALKÖR 
Csütörtök 
14.00 GYERMEK TŰZZOMÁNC szakkörök 
16.30 FOLTVARRÓ szakkörök 
17.00 FELNŐTT TŰZZOMÁNC szakkör 
Péntek 
14.30 CSIPKEVERŐ szakkör (kéthetente) 
16.00 KOSÁRFONÓ szakkör 
16.30 CITERA szakkör 


KLUBOK A KULTURÁLIS KÖZPONTBAN 


Január 2., 9., 16., 23., 30. 17 óra 
ÉLETFA KLUB - előadások, információk az egész- 
ségről, betegségek megelőzéséről és kezeléséről, 
egy változni és változtatni akaró emberek baráti 
közösségében 
Vezető: Rigó Éva 


Január 9., 16., 23., 30. 17.30 óra 
REIKI HUMÁN SZOLGÁLTATÁS 
Vezető: Makláry Zoltán 


Január 10., 24. 17.30 óra 
AGYKONTROLL KLUB 
Vezető: Kuruczné Korda Borbála 


Január 12., 26. 16 óra 
TÁRSASJÁTÉK KLUB 


Január 15., 29. 9.30 óra 
PÖTTÖM KLUB 


Január 20. (szombat) 16 óra 
MAGYAR KULTÚRA NAPJA 
FŐNIX VERSMONDÓ ÉS NÉPDALKÖR 
Legkedvesebb verseink , Himnusztól a szózatig 
A belépés ingyenes! 
Helyszín: Kulturális Központ 


" 


KIÁLLÍTÁSOK 


A KULTURÁLIS KÖZPONTBAN 


Január 6-20. 
ABLAK AVÉGTELENRE" 
egyházművészeti kiállítás 


Január 15-30. 
A SZABÓ LÁSZLÓ ALAPFOKÚ MŰVÉSZETI 
ISKOLA FÉLÉVI VIZSGAKIÁLLÍTÁSA 


Január 22.-február 20. 
("ÁLOMKERGETŐK" - Máthé András fotóművész 
kiállítása 

